Organizaciona dijagnoza - HR saveti - MojTim.com\nOrganizaciona kultura - Organizaciona dijagnoza\nOvu stranicu ste odštampali sa linka: http://www.mojtim.com/hr-saveti/Organizaciona-dijagnoza/400/\nBroj pregleda: 4994\nSvrha organizacione dijagnoze je da se članovima organizacije omogući bolje razumevanje organizacionog sistema i postigne saglasnost u pogledu potrebnih promena. Promene je najčešće potrebno sprovesti na nivou organizacione strukture i kulture kako bi se omogućila realizacija poslovne strategije i postizanje organizacionih ciljeva. Dijagnoza se odvija kroz tri faze. Prva podrazumeva definisanje vrste informacija koje su nam potrebne da bismo izvršili kvalitetnu analizu, odnosno postavili pravu dijagnozu. Druga podrazumeva prikupljanje i obradu istih, a treća davanje povratne informacije, odnosno prezentovanje i distribuiranje dobijenih rezultata unutar preduzeća.\nKoje informacije su nam potrebne\nNajšire gledano interesuje nas kako članovi organizacije doživljavaju organizaciju, odnosno kako bi opisali sopstveno iskustvo rada u datom sistemu.\nOrganizacija se sagledava u njenoj celovitosti, počevši od odnosa sa okruženjem i svih ciljnih grupa unutar i izvan sistema.\nČesto je povezanost organizacione strukture i kulture sa poslovnom strategijom i ciljevima preduzeća skrivena za većinu menadžera pa se tokom organizacione dijagnoze ta povezanost rasvetljava.\nNa kraju, potrebno je prikupiti što više informacije koje će omogućiti da se identifikuju snage i slabosti organizacije.\nPri tome treba imati na umu da različiti dijagnostički modeli akcenat stavljaju na različite podatke, odnosno fokusiraju se na različite organizacione elemente i njihove međusobne veze. Obično se u razmatranje uzima od četiri (Leavitt) do maksimalno dvanaest varijabli (Burke-Litwin).\nNa primer, Beckhard pri organizacionoj dijagnozi u razmatranje uzima organizacione ciljeve, uloge, procedure i međusobne interakcije zbog čega se njegov dijagnostički model naziva GRPI model (Goals, Roles, Procedures & Interactions). Slikovito on svoj model objašnjava na primeru fudbalskog tima navodeći da nije bitno koliko se članovi fudbalskog tima međusobno dobro slažu ako ne znaju da je cilj ubaciti loptu u protivnički gol, niti je bitno koliko se međusobno podržavaju ukoliko ne razumeju sopstvenu poziciju, odnosno ulogu koju imaju na fudbalskom terenu, kao što nije bitno ni koliko veruju jedni drugima ukoliko ne znaju procedure, odnosno pravila igre. Tek kada postoji razumevanje i saglasnost članova tima u pogledu prethodno navedenog može se pristupiti analizi međusobnih interakcija kako na pojedinačnom tako i na grupnom nivou.\nInače, svi dijagnostički modeli se mogu podaliti u dve grupe:\ndeskriptivni – zadatak je da se sagleda postojeće stanje kako jeste, ali i da se vidi kako bi moglo da bude pri čemu članovi organizacije određuju pravac promene, a uloga konsultanta je da im olakša da stignu tamo gde žele; neki od poznatih modela iz ove grupe su: Star model Galbraith-a i 7-S model konsultantske kuće McKinsey i\nnormativni – polaze od pretpostavke da postoji samo jedan najbolji način upravljanja organizacijom koji predstavlja najbolju praksu i zbog toga je uloga konsultanta krajnje direktivna što podrazumeva da se članovi organizacije usmeravaju u kom pravcu treba da idu i pre same dijagnoze; neki od modela iz ove grupe su: Blake & Mouton's Grid i Likert's Profiles.\nMeđutim, uporedo sa definisanjem potrebnih informacija neophodno je odrediti i koji delovi sistema (pojedinci, organizacione jedinice) će učestvovati u dijagnozi i koja će biti njihova uloga tokom tog procesa i kako će izgledati zajednički rad.\nTakođe, postavlja se i pitanje ko će sprovesti dijagnozu, neko od zaposlenih ili konsultant angažovan u tu svrhu.\nPreovlađuje stav da je bolje angažovati konsultanta jer niko od zaposlenih nije toliko nepristrasan u odnosu na sistem kao neko ko je izvan sistema. Zatim, zaposlenima je lakše da prihvate nekoga sa strane kao konsultanta nego nekoga od svojih kolega.\nMeđutim, i angažovanje osobe sa strane ima svoje slabosti, a to je da možda ni konsultant neće biti prihvaćen od zaposlenih, s jedne strane, a s druge strane s obzirom da ne poznaje organizaciju postoji mogućnost da, pri prikupljanju potrebnih informacija, previdi stvari koje su od suštinske važnosti za bolje razumevanje sistema.\nZbog toga da bi se obezbedile validne informacije i da ne bi došlo do previda i propusta neophodno je obezbediti da se informacije prikupljaju na sistematičan način.\nPostavljanje određenih hipoteza nam omogućava da budemo što sistematičniji i specifičniji u pogledu informacija koje ćemo prikupljati.\nZatim, treba doneti odluku o tome koje metode prikupljanja podataka koristiti:\na) nestruktuirano posmatranje, uključujući isčitavanje dokumentacije dostavljene od strane klijenta,\nb) pojedinačne intervjue,\nc) grupne intervjue, odnosno diskusije ili\nd) ankete, odnosno upitnike (pogledati moguću listu pitanja).\nPreporuka je da se počne sa manje struktuiranim metodama kao što su posmatranje, razgovori i diskusije sa izabranim zaposlenima, a tek potom da se sprovede anketiranje kada se već stekla određena slika o organizaciji i došlo do određenih pretpostavki koje je potrebno proveriti.\nManje struktuirane metode daju kvalitativne podatke, a što se u većoj meri koriste kvalitativni podaci to se zaposleni u većoj meri ohrabruju da daju svoje sopstveno viđenje i objašnjenje.\nMeđutim, odnos između kvalitativnih i kvantitativnih podataka treba da bude usklađen s obzirom na organizacionu kulturu preduzeća. Naime, neke organizacione kulture su takve da priznaju samo jezik brojki i sve drugo ne tretiraju kao relevantan podatak što treba imati na umu i pri prezentovanju dobijenih rezultata.\nPrezentovanje dobijenih rezultata\nPrezentacija omogućava da svi u organizaciji razumeju misiju i svrhu postojanja organizacije, viziju, ciljeve, prioritete, način na koji će se uspeh meriti i nagraditi, podelu i organizaciju rada, poželjan način komuniciranja i drugo.\nNa taj način se postiže integrisanost i jedinstvo organizacije i podređivanje pojedinačnih ciljeva organizacionim.\nDobijene rezultate prvo treba prezentovati pred onima koji su učestvovali u dijagnozi, a koji predstavaljaju organizaciju u malom. S njima treba prodiskutovati dobijene rezultate, a potom ih prezentovati rukovodstvu i na kraju zaposlenima.\nTokom prezentacije može da se javi otpor kod određenih grupa unutar organizacije ukoliko postoji konflikt između različitih organizacionih grupa ili etnocentrizam (pozitivan stav prema sopstvenoj grupi uz istovremeno negativan stav prema drugim grupama unutar preduzeća, nekim ili svim) koji nije na vreme prepoznat u procesu organizacione dijagnoze za vreme zajedničkih sastanaka.\nU tom slučaju potreban je individualan rad sa rukovodiocima tih organizacionih celina od čijeg stava i načina ponašanja zavisi i ponašanje članova organizacione celine kojom rukovode. Ukoliko date rukovodioce nije moguće pridobiti i ostvariti potrebnu saradnju njihova smena će biti neminovnost.\nI na kraju, da bi ono što se prezentuje bilo lakše prihvaćeno prezentaciju nikada ne treba početi niti završiti sa delikatnim informacijama.


RTCG - Radio Televizija Crne Gore - Nacionalni javni servis :: Društvo :: U ICT sektoru CG na visokom 14 mjestu\n29. 09. 2021. 08:49 >> 08:53 0\nOD 193 DRŽAVE\nCrna Gora je, na osnovu rezultata najnovijeg ICT Regulatory Tracker-a Međunarodne unije za telekomunikacije, zauzela 14. mjesto na listi od 193 države, koje su članice Ujedinjenih nacija.\nIz Agencije za elektronske komunikacije i poštansku djelatnost (EKIP) saopšteno je da je Crna Gora dobila 94 od mogućih 100 bodova.\n“Sa 94 dobijena boda Crna Gora je značajno iznad prosječnog broja bodova koje su dobile države iz Evrope, koji iznosi 86,1 bodova, a koji je ujedno i najveći prosječan broj bodova koji je ostvario neki od svjetskih regiona”, navodi se u saopštenju.\nVeći ukupni rezultat od Crne Gore ima 11 evropskih država, Dominikanska Republika i Australija, koje su prema uspjehu rangirane slijedećim redosljedom: Italija, Litvanija, Slovenija, Irska, Dominikanska Republika, Danska, Finska, Francuska, Ujedinjeno kraljevstvo, Malta, Australija, Norveška i Srbija.\n“Posmatrano u odnosu na države regiona Crna Gora je lošije rangirana od Slovenije, koja se nalazi na 3. mjestu sa 96 bodova i Srbije koja je na 13. mjestu sa 94,5 bodova”, rekli su iz EKIP-a.\nCrna Gora je, kako se precizira, bolje rangirana od Hrvatske koja je na 17. mjestu, takođe sa 94. boda, Bosne i Hercegovine, koja se nalazi na 35. mjestu sa 90 bodova, Albanije koja se nalazi na 46. mjestu sa 88 bodova i Sjeverne Makedonije koja se nalazi na 50. mjestu, takođe sa 88 bodova.\nICT Regulatory Tracker je razvila Međunarodna unija za telekomunikacije (agencija Ujedinjenih nacija specijalizovana za oblast informaciono komunikacionih tehnologija-ICT), kao alat koji omogućava poređenje i identifikaciju trendova pravnog i regulatornog okvira za razvoj ICT sektora u pojedinim državama.\n“Zasniva se na informacijama koje se prikupljaju na godišnjoj osnovi putem globalnih anketa koje sprovodi ITU: ankete o regulatornom okviru, ankete o tarifnim politikama, kao i na istraživanjima o dostignućima nacionalnih ICT regulatora i drugim zvaničnim izvorima podataka”, rekli su iz EKIP-a.\nICT Regulatory Tracker se sastoji od 50 indikatora, koji su grupisani u četiri klastera. U pitanju su način funkcionisanja regulatora, prema kojem je Crna Gora dobila 19 od mogućih 20 bodova, zatim regulatorne nadležnosti gdje je Crna Gora dobila 19 od moguća 22 boda.\nKlasteri se odnose i na regulatorni režim, gdje je Crna Gora dobila 28 od mogućih 30 bodova, kao i stepen razvoja konkurencije, prema čijim indikatorima je Crna Gora dobila 28, odnosno maksimalan broj bodova.\n“Suština indikatora u okviru pojedinih klastera je koncipirana na način da nivo njihovog rezultata zavisi od stepena implementacije evropskog regulatornog okvira za elektronske komunikacije”, objasnili su iz EKIP-a.\nNa osnovu ukupno ostvarenog broja bodova i rezultata ostvarenih po pojedinim klasterima ICT Regulatory Tracker-a, zaključuje se da je Agencija za elektronske komunikacije i poštansku djelatnost, kao nezavisno regulatorno tijelo u sektoru elektronskih komunikacija u Crnoj Gori, postigla visok nivo regulatornih performansi, kao i da je Crna Gora uspješno implementirala regulatorni okvir Evropske unije za elektronske komunikacije i stvorila dobre uslove za razvoj ICT sektora.


Svetski kup više maraton nego odbojka – Nadlanu.com\nSvetski kup više maraton nego odbojka\nObjavljeno 7. nov 2011. / 13:17:54\n"Svetski kup je veliki izazov. To je prvenstvo sveta u malom, i to udosta teškoj disciplini, koja je bliža maratonu nego odbojci, jer seigra 11 utakmica za 15 dana, a samo tri ekipe će se plasirati naOlimpijske igre", rekao je Kolaković novinarima u Beogradu napočetku priprema.\nOdbojkaška reprezentacija Srbije je evropski prvak, a od 20. novembrado 4. decembra učestvovaće na 12. Svetskom kupu u Japanu. To je prvikvalifikacioni turnir za Olimpijske igre u Londonu 2012. godine.Kolaković je pozvao 16 igrača.\n"Početak je priprema, igrači dolaze iz svojih prvenstava sa svojimformama i svojim problemima. Nemamo vremena za neke velike popravke,ali imamo vremena da udjemo u kolektivni duh koji nas je krasio naEvropskom prvenstvu", rekao je Kolaković.\nSrbija će igrati u Grupi A u prvom kolu u Nagoji, sa Argentinom,Poljskom i Iranom, dok će u drugoj rundi u Osaki igrati protiv Japanai Kube. U trećoj rundi ekipa će biti u Hamacuu, gde će se sastatisa Rusijom, Italijom i Brazilom. Poslednja, četvrta runda igra se uTokiju, a rivali Srbije biće tu Egipat, Kina i SAD.


LAŽNI PROBLEM LAŽNIH AZILANATA\nBroj pregleda : 7352818\n15.10.2012. / ree-Akademediasrbija\nBroj lažnih azilanata iz Srbije svake godine je sve manji i nije jasno zašto je u ovom trenutku pokrenuta tema ukidanja vizne liberalizacije zbog azilanata, izjavio je ministar unutrašnjih poslova Ivica Dačić. Ne želimo da uvodimo vize Srbiji, ali zemlje Evrope su se suočile sa problemom lažnih azilanata koji nisu očekivale, kaže ambasador Belgije Alan Kudicki.\nSrbija je u cilju sprečavanja lažnih azilanata preduzela brojne korake, tako da njihov broj u poslednje tri godine opada, rekao je Dačić. On je naveo da je broj tražilaca azila čiji je cilj samo da dobiju finansijska sredstva pre dve godine bio 17 000, prošle godine 10 000, a ove i manje od toga. Pritom se azil najčešće traži u Nemačkoj, Švajcarskoj, Švedskoj, Belgiji i Luksemburgu, a sada preispitivanje bezviznog režima za Srbiju traže i Francuska i Holandija koje nemaju problem sa našim državljanima. Pritom, kako kaže premijer, 99 % tražilaca azila iz Srbije su iz Albanske ili Romske zajednice.\n„Mi ne možemo da izbacujemo Rome i Albance iz autobusa jer se sa time ne bi složila ni EU. Da razvijamo sredine u kojima oni žive - to je dugoročan proces. Ja sam radije za ideju da EU nama da novac da napravimo kontrolu državnih granica, elektronski nadzor granica sa Makedonijom, Hrvatskom i Mađarskom. Mi se aktivno suočavamo sa tim problemom, ali reč je o manje od 10 hiljada ljudi u celoj Evropskoj uniji. Evo, Srbija će platiti troškove svim zemljama. Nije korektno da svi građani Srbije plaćaju zbog očigledne zloupotrebe prava na azil jednog malog dela stanovništva“, istakao je premijer.\nAmbasador Belgije Alan Kudicki istakao je da njegova zemlja podržava viznu liberalizaciju za zemlje Balkana, ali da problemi evidentno postoje. Ambasador je izneo svoja iskustva sa Romima iz južne Srbije koji uglavnom ne znaju šta je azil i veruju da na njega automatski imaju pravo. Takođe, lažni azilanti opterećuju rad imigracionih službi u zemljama Evrope i zbog toga ispaštaju oni koji imaju ozbiljne razloge za bekstvo iz matične zemlje. Ambasador Belgije kaže da Evropa smatra Srbiju bezbednom zemljom iz koje nema potrebe da se beži, već treba više raditi na edukaciji stanovništva o pojmu azila i o posledicama koje ostavlja neodgovorno ponašanje lažnih azilanata.\nNa konferenciji posvećenoj problemu trgovine ljudima, premijer Dačić i ambasador Kudicki saglasili su se da će uložiti velike napore da do ukidanja vizne liberalizacije ne dođe.\n/ Radio Srbija /


Blic Biznis , BBC , Srna\nOni će napustiti položaje izvršnog direktora i predsednika kompanije "Alfabet", ali će ostati u upravnom odboru.\nLeri Pejdž i Sergej Brin\nDirektor "Gugla" Sundar Pičaj preuzeće i funkciju direktora "Alfabeta", navodi se u saopštenju, preneo je Bi-Bi-Si.\n"Alfabet" je osnovan 2015. godine u okviru restrukturisanja firme "Gugl", koju su Pejdž i Brin pokrenuli u jednoj garaži u Kaliforniji 1998. godine.\nMatična kompanija planira da aktivnosti "Gugla" u budućnosti budu "čistije i odgovornije", dok se firma širi sa područja interneta u druge oblasti, poput autonomnih vozila.\nPejdž i Birn, obojica stari po 46 godina, prešli su u "Alfabet" kada je ta kompanija osnovana, a tada su rekli da žele da se fokusiraju na pokretanje novih inicijativa.\nOni su sada u zajedničkom blogu napisali da će "ostati aktivni kao članovi upravnog odbora, akcionari i suosnivači", ali da je "prirodno vreme da se upravna struktura pojednostavi".\n"Nikada nismo bili ti koji bi se držali upravljačkih uloga kad mislimo da postoji bolji način za vođenje kompanije. A "Alfabetu" i "Guglu" više nisu potrebna dva izvršna direktora i predsednik", navodi se u njihovom pismu.\nFoto: Google Developers / youtube\nSundar Pičaj, novi direktor "Alfabeta"\nOni su takođe izjavili da je vreme da "preuzmu ulogu ponosnih roditelja - nudeći savet i ljubav, ali ne svakodnevno nagovarajući" i insistirali su na tome da "nema bolje osobe" koja bi vodila kompaniju u budućnosti od Pičaja.\nTaj 47-godišnjak je rođen u Indiji, gde je studirao inženjerstvo. Nastavio je da studira u SAD na Univerzitetu Stenford i Univerzitetu u Pensilvaniji pre nego što se 2004. godine pridružio Guglu.\nRekao je da je "uzbuđen" zbog tranzicije.\n"Osnivači su svima nama dali neverovatnu šansu da utičemo na svet", rekao je Pičaj i dodao "zahvaljujući njima imamo bezvremensku misiju, trajne vrednosti i kulturu saradnje i istraživanja zbog koje je uzbudljivo svakodnevno dolaziti na posao".


Slobodni OVNOVI će upoznati PRIVLAČNU osobu, BLIZANCI raspoloženi za flert, DEVICE mešaju ljubav i prijateljstvo, RIBE treba da povedu računa o RASHODIMA! - Stranica 3 od 12 -\nDragi Blizanci, u drugoj polovini meseca tri puta merite a jednom secite jer Merkur menja smer i kreće retrogradno, što vas posebno ume da zbuni. Ovo se posebno odnosi na komunikaciju sa ljudima sa kojima živite, bilo da je vas bračni partner u pitanju, bilo da su deca, ili pak vaši roditelji.\nSa druge, svetlije strane, kada je zarada u pitanju od sredine meseca, pod uticajem mladog meseca u vašem polju finansija možete da očekujete povećanje prihoda.\nPosebno ukoliko započinjete neki novi poslovni poduhvat u to vreme, sve su šanse da će biti veoma uspešan. Emotivno, za zauzete Blizance juli je mesec kada je ćutanje zlato, posebno krajem meseca kada će vaša nervoza biti pojačana, izbegavajte konflikte. Slobodni Blizanci od 11. jula osećaju raspoloženje za flert.


Čirgić podnio ostavku iz ličnih razloga – Borba\nDirektor Fonda za zdravstveno osigiranje Sead Čirgić podnio je danas ostavku na tu funkciju iz, kako je rekao, ličnih razloga.\nČirgić je u izjavi dostavljenoj medijima naveo da je ostavku podnio Komisiji za imenovanja i razrješenja Vlade Crne Gore i Upravnom odboru Fonda za zdravstveno osiguranje.\nOn je podsjetio da je na funkciji direktora Fonda bio skoro pet godina i da su za to vrijeme glavne aktivnosti bile usmjerene na unapređenju i efikasnijem ostvarivanju propisanih prava, sa posebnom pažnjom na najosjetljivije kategorije, prije svega djecu i lica sa invaliditetom.\nOn je kazao da su aktivnosti bile usmjerena i na informatizaciji i razvoju digitalizacije sistema, na dobrobit zdravstvenog sistema i osiguranika.\nČirgić je rekao da su aktivnosti bile usmjerena i na povećanju budžeta i nastojanju da se riješi dugogodišnji problem njegovog nerealnog planiranja u odnosu na realne potrebe zdravstvenog sistema što je rezultiralo iskazivanjem neizmirenih obaveza na kraju svake budžetske godine.\n“I uporedo sa tim težnja da se promjeni način finansiranja javnih zdravstvenih ustanova uz postavljanje sistema po principu da „sredstva prate osiguranika“, naveo je Čirgić.\nOn je dodao da su za pet godina aktivnosti bile usmjerene i na unapređenju rada Fonda uspostavljanjem sistema zasnovanog na procedurama, unutrašnjoj kontroli procesa rada, planovima integriteta, upravnim postupcima, poboljšanju uslova rada i edukaciji zaposlenih.\n“Ostajem ponosan na svoje kolege u Fondu i sve zajedničke rezultate u unapređenju zdravstvenog sistema”, poručio je Čirgić.\nEvo ga ishvalise na „objektivnim“ portalima kolko igdje mogu.STRUCNJAK,FINANSIJSKI VIRTUOZ ,TRANSPARENTAN.Pa kad je vec tako imam jednu molbu za g.Cirgica.Da javno OBJAVI ko se i zbog cega lijecio(i pravio plasticne operacije) u inostranstvu na RACUN gradjana Crne Gore od 2001(kad je na celo FZO zasjeo Ramo Bralic)pa do danas.Inace FZO CG je 20 godina bio prcija SDP(SD) KADROVA.


Najbolji među najboljima — specijalci Vojske Srbije - Sputnjik Srbija\n21:30 19.08.2018 (osveženo 21:33 19.08.2018) Preuzmite kraći link\nGosti Sputnjika večeras su potporučnik Đorđe Lapčević i vodnik Ivan Jeremić, pripadnici Specijalne jedinice Vojske Srbije koji su sa Međunarodnih vojnih igara u Belorusiji kući doneli zlato.\nSa pripadnicima Specijalne brigade Kopnene vojske razgovaramo o tome kako su se pripremili za ovo važno takmičenje i kako im je pošlo za rukom da se kući vrate sa zlatnom medaljom u veoma oštroj konkurenciji od 19 zemalja.\nPitamo ih kako su se osećali kao vojnici jedne male države među takmičarima najvećih svetskih vojnih sila i kako su se snašli u drugim disciplinama.\nBiće reči o posebnim veštinama koje moraju da imaju pripadnici naše Specijalne jedinice i zadacima koje obavljaju.\nGovorićemo i o obukama koje prolaze „najbolji među najboljima“, ali i o ženama-snajperistima, Ruskinjama koje su ušle u vojne udžbenike širom sveta.\nSputnjik sa srpskim vojnicima u Rusiji: Kako iz kupole izgleda najveći tenkovski obračun\nsnajperisti, gađanje, takmičenje, zlato, Međunarodne vojne igre, Vojska Srbije, Ivan Jeremić, Đorđe Lapčević, Belorusija, Kina, Srbija


Ako vam je telefonski račun neobjašnjivo veći možda je ovaj malver krivac za to\nMobilni telefoni, 07.06.2022, 09:30 AM\nIstraživači bezbednosti iz kompanije Avast upozorili su na trojanca SMSFactory koji inficira Android uređaje, i preko telefonskih računa naplaćuje žrtvama troškove pretplate na premijum usluge. Zbog malvera račun može da bude veći do 7 dolara nedeljno, odnosno 336 dolara godišnje.\nTačan broj žrtava ovog malvera je nepoznat, ali su zabeleženi pokušaji infekcije desetine hiljada Android uređaja zaštićenih Avastovim proizvodima u najmanje osam zemalja.\nSMSFactory ima više kanala distribucije koji uključuju zlonamerno oglašavanje, push obaveštenja, promotivne iskačuće prozore na sajtovima, video snimke koji obećavaju hakove za igre ili pristup pornografskom sadržaju.\nPrema podacima Avasta, SMSFactory je u periodu od maja 2021. do maja 2022. godine pokušao da inficira više od 165.000 Android uređaja, od kojih se većina nalazi u Rusiji, Brazilu, Argentini, Turskoj, Ukrajini, SAD, Francuskoj i Španiji.\nGlavni cilj malvera SMSFactory je slanje poruka i upućivanje poziva na premijum telefonske brojeve, primećena je i varijanta malvera koja može da ukrade listu kontakata sa kompromitovanih uređaja, što se verovatno koristi kao jedan od metoda distribucije malvera.\nSMSFactory je pronađen u nezvaničnim prodavnicama aplikacija. Istraživači ESET-a su pronašli zlonamerni APK paket na APKMods i PaidAPKFree, koji nemaju adekvatne mehanizme provere i odgovarajuće bezbednosne smernice.\nSMSFactory APK može doći pod različitim imenima a kada pokušate da ga instalirate na uređaj, pojavljuje se upozorenje Play Protecta o potencijalnom bezbednosnom riziku.\nDozvole koje se zahtevaju prilikom instalacije uključuju pristup podacima o lokaciji, SMS porukama, mogućnost telefoniranja i slanja SMS-a, wake lock i vibraciju, upravljanje preklapanjem, korišćenje celog ekrana, praćenje obaveštenja i pokretanje aktivnosti iz pozadine. Sve su to dozvole koje ukazuju na zle namere, ali neoprezni korisnici koji samo žele pristup obećanom sadržaju bi ih verovatno dali malveru bez mnogo razmišljanja.\nKada se instalira, aplikacija prikazuje žrtvi ekran lažnog sadržaja servisa koji ne radi ili je uglavnom nedostupan.\nAplikacija nema dodeljeno ime ili ikonu i može da skloni ikonu sa ekrana kako bi se otežalo njeno uklanjanje. Većina žrtava bi pretpostavila da je nešto pošlo naopako sa instalacijom i verovatno više ne bi ni razmišljala o aplikaciji.\nMeđutim, SMSFactory nastavlja da radi u pozadini, uspostavljajući vezu sa serverom za komandu i kontrolu (C2) kome šalje ID zaraženog uređaja.\nAko operateri kampanje smatraju da je uređaj upotrebljiv, šalju nazad instrukcije i pretplaćuju žrtvu na premijum usluge.\nJedna od najnovijih varijanti malvera SMSFactory može da dodaje administratorske naloge na uređaj, što je verovatno potrebno za slanje SMS-a kontaktima koji se nalaze na zaraženom uređaju.\nDa bi izbegli ovakve probleme, korisnicima se preporučuje da preuzimaju aplikacije samo iz pouzdanih izvora, kao što je Google Play. Trebalo bi da drže na minimumu broj aplikacija na uređaju i da čitaju recenzije drugih korisnika pre nego što bilo šta instaliraju. Takođe, trebalo bi voditi računa da operativni sistem bude uvek ažuriran na najnoviju dostupnu verziju za određeni uređaj.\nNeki operateri nude opciju da onemoguće ili ograniče pretplate na premijum usluge što je dobro rešenje za sprečavanje štete koju mogu da izazovu ovakvi malveri.


Promet nekretina u pokrajini fukcioniše uobičajeno kao i pre prvog naleta virusa, jedino postoji razlika, kao i ranije, u cenama kvadrata po gradovima.\nAgenti navode da epidemija nije ni poskupela a ni pojeftinila stanove već da se cene drže vrednosti od pre izbijanja pandemije, i da ne postoji razlika u potražnji kuća i vikendica tokom dvaju naleta epidemije, već da tržište radi po starom, prenosi Dnevnik.\nU selima su kuće jeftinije i duže čekaju kupce, a po obodima gradova se prodaju brže i koštaju više.\nU novosadskoj agenciji „Solis” kažu za Dnevnik da su cene kvadrata stanova ostale iste kao i pre prvog kruga koronavirusa, a to znači da je u naselju Adice kvadrat najjeftiniji i košta 1.000 evra, na Podbari i na Somborskom bulevaru od 1.300 do 1.400, dok su najskuplji stanovi u užem jezgru Novog Sada, duž Bulevara oslobođenja i na Grbavici, gde kvadrat vredi oko 1.900 evra.\nU agenciji navode da im iskustvo pokazuje da ne postoji pravilo šta se više kupuje, odnosno prodaje, manji ili veći stanovi, već da je kupoprodaja ujednačena.\n– U protekli mesec i po prodali smo i manjih stanova i nekoliko od blizu stotinu kvadrata, navode oni.\nProdavci nekretina iz „Solisa” kažu da vlada interesovanje i za kućama s obe strane Dunava, ali da se prilikom izbora te nekretine kupci opredeljuju na osnovu toga šta više vole – Srem ili Bačku. Cene se, ističu, razlikuju u zavisnosti od veličine placa i stambenog objekta, udaljenosti od grada, komunalne opremljenosti, visine ulaganja…\nU proteklo pola godine cene stanova na tržištu nekretnina u Pančevu su naglo skočile, a prodavci kažu da je to zbog blizine Beograda, povoljnih stambenih kredita i dolaska stanovništva iz manjih sredina u Pančevo. U agencijama za promet nekretnina kažu da ponuda i potražnja prate jedno drugo, i da se ne oseti pad poslovanja, prenosi Dnevnik.


Sremske Novine » Plan regulacije za „Grundfos“\nInđija – Početkom prošle nedelje održana je sednica Opštinskog veća, predsedavao Siniša Filipović, zamenik predsednika opštine, a prvog dana ove nedelje Sednica Skupštine opštine, predsedavao Aleksandar Kovačević, predsednik Skupštine opštine. Imale su gotovo istovetan dnevni red, Veće u smislu utvrđivanja predloga odluka a Skupština u donošenju tih istih odluka.\nU okviru stvaranja uslova za početak izgradnje fabrike pumpi danske kompanije “Grundfos“, doneta je odluka o pristupanju izradi Plana detaljne regulacije za deo severoistočne radne zone gde je planirana izgradnja. Očekivanja su da će plan biti završen do kraja novembra ove godine. Zatim sledi ishodovanje građevinske dozvole i početak radova.\nNa istoj sednici usvojen je završni račun budžeta opštine za 2010. godinu za koji je karakteristično da se od viših nivoa vlasti u opštinsku kasu slilo tek 50 posto planiranih transfernih sredstava.\n– Otuda je budžet lane u osetno manjoj cifri realizovan u odnosu na plan. Ali zato je uvedena stroga kontrola trošenja para pa imamo situaciju da je u 2010. godini ostvaren određen suficit, kaže Siniša Filipović, zamenik predsednika opštine i dodaje.\n– Uskoro ćemo imatiu precizne podatke o prilivu novca u prvih šest meseci ove godine mada već sada znamo da tu ne ide onako kako smo planirali. Očekujevali smo da će se neke stvari u ovoj zemlji mnogo brže dogoditi, međutim, one su se desile relativno kasno, sa produženim rokom primene, to je 1. oktobar. Tu, pre svega, mislim na donošenje Zakona o izmeni Zakona o finansiranju lokalne samouprave koji predviđa da dobijemo duplo više novca nego što smo imali do 1. oktobra, sa tim novcem ćemo moći, uslovno rečeno, samo da “ispeglamo“ neke stare obaveze, rekao je Filipović.\nOdbornici su doneli Lokalni akcioni plan za pristupačnost od 2011. do 2015. godine koji je deo projekta “Mreža gradova i opština za sve“ a po konceptu “Dizajn za sve“. Inđija je jedna od deset opština u Vojvodini koja će raditi na realizaciji ovog projekta, sarađivati sa drugim opštinama a sve u cilju unapređenja kvaliteta života ljudi u gradovima i opštinama Vojvodine.\nZakazana 12. sednica Skupštine Grada Sremska Mitrovica\nInđija obeležila gradsku slavu\nUkoliko prepoznajete muškaraca sa fotografije odmah kontaktirajte policiju\nUvodi se još jedna obavezna vakcina?\nJuče četiri saobraćajne nezgode


KURS ZA LJUDSKOG DETEKTORA LAŽI Cilj kursa je da obezbedi sticanje osnovnih znanja o laži kao psihološkom fenomenu, kao i trening u primeni i interpretaciji tehnika koje se najčešće koriste u tretiranju ovog pitanja. Realizuje se kroz dvodnevnu radionicu. Više o kursu: Možda niste svesni činjenice koliko često su ljudi u vašem okruženju neiskreni. U [...]\nPSIHOLOGIJA LJUDSKIH ODNOSA Šta edukanti dobijaju od kursa: Kurs daje mogućnost edukantima da nauče kako da komuniciraju u svakodnevnom aktivnostima kroz koncepte transakcione analize. Sazaće putem testiranja posebno konstruisanim testovima koji su to drajveri koji ih pokreču u životu, iz kog ego stanja komuniciraju sa osobama iz svog ukruženja, koje to zabrane imaju a [...]\nASERTIVNA KOMUNIKACIJA Šta znači biti asertivan? Asertivnost je reč engleskog porekla i podrazumeva takav oblik komunikacije sa drugim ljudima koji je između pasivnosti i agresivnosti tzv. zlatna sredina. Biti asertivan podrazumeva da iskazujete svoje stavove, želje, mišljenja i uverenja na socijalno prihvatljiv način, tako što ćete reći ono što mislite na direktnan i iskren [...]\nPSIHOLOGIJA MANIPULACIJE Kurs zahvata široko polje manipulacija sa kojima se susrećemo svakodnevno kako od strane naših najbližih, tako na poslu, putem masovnih medija itd. Cilj edukacije je saznati ko su to sve manipulatori u našim životima, kako nas manipulišu i kako se izboriti s njima u cilju očuvanja naseg psihofizickog zdravlja. Edukacija ove vrsterađena [...]\nNEVERBALNA KOMUNIKACIJA Govor tela je vid mentalne i fizičke sposobnosti ljudske neverbalne komunikacije, koja se sastoji od telesnog držanja, gestova, izraza lica i pokreta očiju. Ljudi šalju i tumače takve signale skoro potpuno nesvesno. Džejms Borg kaže da ljudska komunikacija se sastoji od 93 odsto tela, dok samo 7 % komunikacije se sastoji od [...]


Klintonova ne žali zbog izjave da Iran treba sravniti sa zemljom\nSenator Hilari Klinton izjavila je danas da ne žali zbog svojih izjava da Iran treba sravniti sa zemljom ukoliko upotrijebi nuklearnu bombu protiv Izraela. Demokratski rivali za Bijelu kuću senatori Klinton i Barak Obama sukobili su se oko Irana u odvojenim televizijskim nastupima, dva dana prije narednih stranačkih izbora za predsjedničku nominaciju u Indijani i Sjevernoj Karolini. "Zašto bih žalila? Mene su pitali šta bih uradila ukoliko bi Iran napao našeg saveznika, zemlju sa kojom imamo mnogo zajedničkog, dijelimo veze i osjećanja", rekla je Klintonova, odgovarajući na pitanje da li žali zbog izjava da Iran treba "potpuno uništiti" ukoliko napadne Izrael. Ona je u izjavi za mrežu Ej-Bi-Si dodala da Iranu treba jasno staviti do znanja da će snositi strašne posljedice ukoliko bi učinili tako nešto. Na televizijskoj mreži En-Bi-Si, Obama je osudio komentare Klintonove o Iranu, prenosi Srna.


Budva: Fekalije se izlivaju u more zbog kvara na postrojenju za otpadne vode - Svet - Dnevni list Danas\nPočetna » Svet » Budva: Fekalije se izlivaju u more zbog kvara na postrojenju za otpadne vode\nBudva: Fekalije se izlivaju u more zbog kvara na postrojenju za otpadne vode\nVelike količine fekalija izlivaju se u more u Bečićima kod Budve, zbog kvara na postrojenju za tretman otpadnih voda kojim upravlja nemačka kompanija WTE.\n1Piše: Beta 30. jula 2019. 10.52 Izmenjeno: 10.54\nBečici: Wikipedia/ Bjoertvedt\nZbog kvara je došlo do izlivanja fekalija ispred hotela Iberostaro Belvi i Montenegro. Kvar se dogodio u noći izmedju nedelje i ponedeljka i još nije rešen.\n„Dobili smo obećanje iz WTE-a da će problem biti rešen vrlo brzo. Situaciju otežava velika količina kiše koja je u nekoliko navrata pala u toku dana”, kazao je predsednik opštine Budva Marko Carević za Pobjedu.\nOn je naveo da je lokalna uprava odmah po saznanju da je nastao problem agažovala ekipe iz Komunalnog i Vovovoda, ali da opština ne može da reši problem.\n„To su specijalne pumpe koje zahtevaju rad stručnjaka. Niko ne može brzo i efikasno da reaguje kao oni koju upravljaju postojenjem i cijelim sistemom“, objasnio je Carević.\nPostrojenje za tretman otpadnih voda pušteno je u rad u julu 2014. godine, a prema ugovoru investicija je vredna 58,6 miliona eura. Opština će, odnosno DOO Otpadne vode Budva koje je osnovano u maju, preuzeti upravljanje nad postrojenjem 31. marta naredne godine.\nCarević kaže da ovaj događaj, izlivanje fekalija, ukazuje da postoji sistemski problem, odnosno da radovi nisu izvedeni kvalitetno.\nbecici, Budva, fekalijePodgorica\nU Opštini Budva ponovo incidenti oko preuzimanja vlasti\n30. jula 2019. u 12.57\nEkološka država, nema šta.


OBIČNI I USPEŠNI LJUDI Zaslužuju prostor u medijima - UžiceMedia\nNaslovna Mediji Na zahtev čitalaca OBIČNI I USPEŠNI LJUDI Zaslužuju prostor u medijima\nObični i uspešni ljudi, treba da su u centru pažnje medija, kažu građani Užica u anketama koje smo sproveli na Užicemedia u saradnji sa Lokal presom. Anketirani smatraju da bi rubrike u kojima bi bili dominantni obični i uspešni Užičani doprinele da zainteresujemo čitaoce, i da ubuduće imamo više pratilaca, kako na portalu, tako i na ostalim društvenim mrežama.\nObični i uspešni ljudi, u zbiru su dobili najviše glasova ispitanika tokom sprovedene dve ankete, na području grada Užica, a preko 13 odsto anketiranih je mišljenja da bi trebalo posvetiti više pažnje kulturi i dešavanjima iz te oblasti.\nObični i uspešni ljudi – Više se veruje lokalnim medijima\nTako smo na osnovu sprovedenih istraživanja i anketa uz podršku Lokal presa bili u prilici da saznamo kakvo je mišljenje građana, način na koji im se možemo približiti, plasirati u medijima teme koje bi voleli da čitaju, slušaju ili gledaju. Interesovanje je bilo prilično dobro, posebno na društvenim mrežama, i očito je da ljudi žele da budu pitani, ima dosta pregleda, komentara.\nI mimo ankete nam je upućeno više predloga o čemu bi naša čitalačka publika želela da čita. Čak se na FB grupi „Užičanke“, gde je anketa podeljena, povela rasprava, a pojedinci su u medije svrstavali njihove omiljene emisije.\nKroz dve ankete sprovedene na portalu i društvenim mrežama došli smo zaključka da Užičani imaju više poverenja u lokalne nego u u takozvane „velike“ medije, da su lokalci ocenjeni vrlo dobrim ocenama, da čitalačka publika želi da vidi u svojim medijima više afirmativnih priča o uspešnim ljudima iz naše lokalne zajednice, da ima više tekstova o običnim ljudima, da se piše kritički, da ima analitičkih tekstova, više tema iz oblasti kulture i sporta.\nIspitanici su, čak preko 13 odsto, naveli da bi želeli da ima više tema koje se odnose na kulturu, a ako se osvrnemo i pogledamo tekstova iz kulture ima i u našem, kao i u ostalim lokalnim i regionalnim medijima u užičkoj sredini, s druge strane smo svedoci da i ne nailaze na veliko interesovanje čitalaca.\nIznenađujući su odgovori kada je u pitanju takozvana „crna hronika“, najviše ispitanika je odgovorilo da smatra da ova rubrika treba da se svede na najmanju moguću meru. Tek nešto ispod tri odsto ispitanika smatra da treba da bude crne hronike u medijima. A s druge strane svedoci smo da su to upravo najčitanije stvari. Prosto izgleda neverovatno da jednu prekopiranu vest koja se objavljuje na svim medijima, i to gotovo ista, negde su i naslovi identični, i ima neverovatan broj pregleda pa i više hiljada u malim lokalnim portalima, lajkova, komentara…\nObični i uspešni ljudi – Rezultati ankete\nEvo nekoliko podataka iz sprovedenih anketa u kojima je obuhvaćeno više ispitanika: za priče o uspešnim građanima izjasnilo se 18,07 odsto onih koji su odgovarali, na osnovu jedne ankete, koju je videlo preko 500 građana, za uspešne priče iz lokalne sredine izjasnilo se 11,65% onih koji su popunili tu anketu, čak 13,65 % Užičana je odgovorilo da bi volelo da u lokalnim medijima ima više tema iz oblasti kulture, zatim sporta 8,03%, da ima više komunalnih tema smatra 10,44%, dok se za ekonomske teme izjasnilo 4,82 % ispitanika.\nInteresantan je i podatak da za stranačke događaje i konferencije za štampu nema niti jednog glasa anketiranih Užičana. A u lokalnim medijima upravo tim događajima se posvećuje velika pažnja.\nNa osnovu anketiranja potvrđeno je da se najveći broj naših sugrađana i dalje najviše informiše preko društvenih mreža, pa preko portala, što je i prilikom ranijih istraživanja bio slučaj.\nJedno od pitanja u sprovedenim anketama se odnosilo na to kojim medijima Užičani veruju, i moram da kažem da spadamo među one kojima građani veruju, navodeći da su tekstovi profesionalni.\nAnkete i ranija istraživanja u užičkom kraju\nIstraživanje je pokazalo da čak 90 odsto Užičana ne zna da grad sufinansira lokalne medije, dok više od polovine ispitanika nije uopšte informisano o privatizaciji medija, a samim tim ni o rezultatima privatizacije. Trećina ispitanika smatra da su mediji pod uticajem političkih i nekih drugih interesa.\nOno do čega se došlo tokom istraživanja ne treba da čudi, građani lokalnih zajednica najviše veruju medijima u svojoj sredini, što je i razumljivo. Lokalni mediji prvi će izvestiti građane o njima važnim životnim pitanjima: nema struje, nema vode, odron, neprolazan put, saobraćajna nezgoda, mesto i vreme vakcinacije, pokušaji i ubistva, razbojništva, porodično nasilje, završeni sudski sporovi…\nZbog toga je važno da kadar u lokalnim medijima bude obrazovan, edukovan i profesionalan, da bi mogao istinito i korektno da informiše i time štiti javni interes.\nPublika voli fotografije, one imaju na FB stranici UžiceMedia veliki broj pregleda, lajkova i komentara\nTo je i garant da će se izbeći senzacionalizam u lokalnim medijima, (događalo se ranije, a ima toga i danas, da porodica najpre iz elektronskog lokalnog medija sazna za smrt svoga člana u saobraćajnoj nesreći, a tek kasnije stigne zvanično saopštenje policije), a ovo i dan danas radi veliki broj republičkih medija – pisanih, elektronskih, televizija.\nU jednom od ranijih istraživanja se navodi da Užičani „delimično veruju lokalnim medijima“, koji su u proseku ocenjeni – 3,5, pokazuju rezultati onlajn ankete u kojoj je učestvovalo 539 građana. Najveći broj Užičana – 67 odsto, informiše se preko društvenih mreža, portala 54 odsto, radio stanica 31 odsto, a televizije 17 odsto.\nAnaliza je pokazala da najveći broj Užičana od medija očekuje istraživačke teme, a visok procenat sugrađana se izjasnio, oko 39 odsto za manje političkih, a više ljudskih priča i proverenih informacija. Zanimljiv je i podatak da manje od 10 osto građana zna da se iz budžeta finansiraju medijski projekti i uglavnom trošenje ovog novca vezuju za plaćanje prenosa skupštinskih sednica.\nObični i uspešni ljudi – Čitanost ostalih tekstova\nAnketa nas je podstakla da analiziramo i čitanost drugih tekstova koji su do sada objavljivani na UžiceMedia, kako bi videli šta naša čitalačka publika posebno vrednuje, kako bi se u narednom periodu posvetili upravo tim oblastima.\nNa portalu UžiceMedia – ubedljivo najčitaniji tekstovi su oni u kojima govorimo o tradiciji, slavama, narodnim običajima. Zatim, na dobar prijem kod publike naišle su reportaže sa stranice Užicemedia.\nZanimljivo je i da se dosta dobro prate istorijske teme, o čemu se više može pogledati u kategoriji VELIKI RAT.\nAli ubedljivo na vrhu liste po broju pregleda su fotografije, koje uz kraći tekst na FB stranici UžiceMedia imaju i više od 50, a pojedine preko i 60 hiljada pregleda, uz veliki broj deljenja, komentara, lajkova.\nOvoliki broj pregleda fotografija nama iz lokalnih portala imponuje s jedne strane, ali nas novinare ne raduje previše, jer ako dobar tekst ima tek nešto preko 500 pregleda a jedna fotografija načinjena telefonom nekoliko hiljada, ostajete bez komentara. Ali šta da se radi, publika je ta koja bira.\nOve fotografije UžiceMedia imaju najviše lajkova, komentara, deljenja posetilaca FB stranice i na Google\nPrethodni tekstPUTOVANJE SRBIJOM Po junacima i ime banje u Apatinu\nSledeći tekstGONDOLOM DO ZABUČJA Predlaže čitalac Milijan Bukvić\nODLIČNI REZULTATI Lazara Kostića i tri uspešna vikenda


Let milijardera Bezosa u svemir\nObnovljeno: 20 jul, 2021\nBezos u svemiru\n"Najbolji dan ikada", bio je komentar američkog milijardera Džefa Bezosa nakon što je kapsula kojom je leteo u svemir dotakla zemlju posle leta.\n"Put je bio neverovatan", rekao je osamdeset dvogodišnjoj pilotkinji Voli Fank, članici četvoročlane posade, na šta je ona uzvratila da je saglasna sa time.\nNakon sletanja Mark Bezos, brat američkog milijardera, poručio je da se oseća izuzetno dobro.\nPutovanje četvoročlane posade do ivice svemira trajalo je deset minuta i deset sekundi. Američki biznismen Bezos bio je drugi milijarder koji je tokom jula finansirao putovanje u svemir - devet dana nakon Ričarda Brensona.\nBezos na Zemlji\nPedeset sedmogodišnji osnivač giganta za elektronsku trgovinu Amazon i tri njegova saputnika odletela su u svemir brodom rakete Nju Šepard, koju je napravila njegova kompanija Blue oridžin. Osnovao je 2000. godine sa ciljem stvaranja stalnih svemirskih kolonija u kojima će ljudi živeti i raditi.\nNju Šepard, nazvan po Alanu Šepardu, prvom američkom astronautu upalio je motore ubrzo nakon izlaska sunca. Putovao je brzinom tri puta većom od brzine zvuka pre nego što se kapsula odvojila od rakete i počla da pluta iznad Zemlje u trajanju od tri do četiri minuta, omogućavajući Bezosu i njegovim saputnicima da dožive bestežinsko stanje. Kapsula je potom ponovo ušla u atmosferu i sletela u blizini mesta lansiranja, dok je raketa završila nekoliko kilometara dalje.\nMilijarder Ričard Brenson izveo uspešan let u svemir\nBezosu su se pridružili njegov brat Mark, plus 82-godišnja pionirka avijacije Meri Volis "Voli" Fank i 18-godišnji Oliver Dimen, što će ih učiniti najstarijom i najmlađom osobom koje će leteti u svemir.\nFank je bila jedna od takozvanih Merkur 13, prve grupa žena koja se obučila za američki svemirski program šezdesetih godina, ali im je zbog pola uskraćena šansa da postanu astronautkinje.\nDimen, rođeni Holanđani, pridodat je posadi u poslednji trenutak nakon što je anonimni pobednik aukcije vredne 28 miliona dolara za mesto u "Nju Šepardu" odustao, navodeći kao razlog svoj raspored i planove. Dimenov otac bio je drugoplasirani na aukciji, što je mladića učinilo prvim mladim astronautom u Blu oridžinu.\nVirdžin Galaktik dobio dozvolu za turistička putovanja u svemir\nBezos, vatreni svemirski entuzijast otkako je u mladosti gledao lunarne misije Apolo, kreće u svemir na 52. godišnjicu istorijskog sletanja na Apolo 11.\nTokom televizijskog intervjua u ponedeljak, Bezos je insistirao da njegov cilj nije takmičenje sa Brensonom, već "izgradnja puta u svemir kako bi buduće generacije mogle da rade neverovatne stvari u svemiru".\nPrvi čovek NASA traži sredstva za redovna godišnja sletanja na Mesec\nPrva misija sa posadom kompanije "Blu oridžin" dolazi nakon 15 probnih letova vozila "Nju Šepard". Bob Smit, izvršni direktor kompanije, kaže da se planiraju još dve misije sa ljudskom posadom na brodu "Nju Šepard" do kraja ove godine ako let u utorak bude uspešan.\nKompanija takođe pravi veću raketu "Nju Glen" - nazvanu po Džonu Glenu, prvom američkom astronautu koji je krenuo u orbitu oko Zemlje - koja će u svemir poslati i vozila sa posadom i bez posade.\nAnonimna osoba platila 28 miliona dolara da leti u svemir sa Bezosom\nSletanje rovera Persevirans na Mars\nNASA misija koja povezuje Mars i BiH\nPoletanje u svemir odloženo za subotu\nRusija predstavlja "ozbiljnu" i "rastuću" pretnju po SAD u svemiru\nMars u fokusu svemirske trke u 2020.


Udovički: U subotu očekujem konačan dogovor o platama\nBEOGRAD - Konačan dogovor svih učesnika o Nacrtu zakona o platama očekujem u subotu, izjavila je potpredsednica vlade Kori Udovički i dodala da bi Nacrt mogao da bude usvojen na sednici vlade istog vikenda, a nakon toga po hitnom postupku upućen na usvajanje u Skupštinu Srbije.\n"Premijer će obaviti poslednji razgovor sa sindikatima i predstavnicima nezavisnih tela u subotu i tada će biti doneta odluka. Ako ona bude pozitivna, očekujem da vlada zaseda za vikend ili u ponedeljak, jer to nam je krajnji rok, ukoliko želimo da na osnovu ovog zakona obezbedimo i početak rada projekta Svetske banke za podršku reformi javne uprave", rekla je Udovički u intervjuu Tanjugu.\nOna je upozorila da, ukoliko bi dogovor sa sindikatima o zakonu o platama izostao, to bi odložilo kredit Svetske banke od 75 miliona dolara namenjen reformi javnog sektora bar godinu dana, jer bi to značilo da se sve radi iz početka.\n"Ako bi zakon ostao na novoj preradi, o tome bi ponovo mogli da razgovaramo za nekoliko meseci, ali onda bismo imali problem sa MMF-om koji je kao uslov za pozitivnu ocenu četvrte revizije imao usvajanje ovog zakona", rekla je Udovički koja je i ministarka državne uprave i lokalne samouprave.\nPored toga što u novom Nacrtu obračun plata za vreme bolovanja ostaje po starom, kao i minuli rad, ona je navela da su i pravila kada je reč o regresu i toplom obroku ostala ista.\nUdovički je poručila da je jedna od bitnih stvari koje zakon donosi ujednačavanje uslova rada u javnoj upravi i nezavisnim državnim organima, jer se u delu sistema obračun radio na osnovu samo osnovne plate, a u drugom u sladu sa Zakonom o radu, dakle na osnovu proseka od 12 meseci.\n"To je bilo pitanje, ali su nas uskladili sa Zakonom o radu, jer je bilo teže napraviti argument obratno i jer ne bismo želeli da se naknada umanji. Mi smo svakako verovali da se neće bitno razlikovati kad jednom unesemo u koeficijente i neke specifičnosti posla, zbog kojih su prosečne zarade po nekad bitno više u odnosu na osnovnu zaradu", navela je ona.\nGovoreći na primedbe vezano za osnovice za obračun u lokalnim samoupravama, ona je rekla da mnoge ustanove na lokalnom nivou imaju i zaposlene sa lokala i iz republike, koji u istoj ustanovi rade po različitom režimu.\n"Logično je da osnovica republičkog budžeta mora da se primenjuje na sve lokalne samouprave. Ako neka ima manje sredstava, ima autonomiju i mora da realizuje budžet u skladu sa sredstvima, pa je osnovica propisana samo kao maksimum", rekla je.\nPrema njenim rečima, neuređenost se tek vidi kod ovog pitanja, ali čitav problem i nije moguće rešiti samo zakonom o platama, već i uređivanjem ustanova i postavljanjem pitanja čija je odgovornost za rad ustanove\n"Ustanova mora da pripada jednoj ili drugoj vlasti i da se zna kojoj vlasti direktor polaže račune. A od koga ustanova dobija nova,c to je druga stvar. To je samo izvor prihoda, može i od donatora", rekla je Udovički.\nPotpredsednica vlade je istakla da zakon o platama reguliše niz principa, a prvi je da se ne diraju funkcioneri čiji su položaj i plata već uređeni reformskim zakonima, kao što je slučaj sa sudijama.\nDrugi princip je, nastavlja, da tamo gde su funkcioneri odgovorni za rad institucije, recimo ministri, državni sekretari, da oni ne smeju da zarađuju manje od 10 odsto više od najplaćenijeg službenika.\n"Ako odgovarate za nečiji rad, a zarađujete manje od te osobe, otvara se pitanje koruptivnosti i to je bio zahtev Svetske banke", objasnila je dodajući da bi najviše i izborne funkcije - poslanici, odbornici, trebalo da budu rešene posebnim zakonom.\nUdovički je navela da zakon postavlja principe za uporedivi rad, a postavljeni su i kriterijumi šta je uporedivost - slična složenost, odgovornost, uslovi rada... A za uporediv rad mora da se zarađuje uporediva osnovna zarada, dok za veći učinak sledi veća zarada.\nOna, međutim, objašnjava da će neke profesije, morati da budu regulisane kroz posebne zakone čije usvajanje se očekuje u narednom periodu.\n"Očekujemo da bude donesen poseban zakon, kojim će biti pokrivena prosveta i zdrastvo i kultura, a na kojem je da uredi konkretno sisteme napredovanja i bliže objasni vrednovanje, jer je priroda svakog posla različita. Logično je da će se u okviru toga urediti i zarade funkcionera koji vode te organizacije", rekla je Udovički.\nUdovički je navela da je plan i da se transparentno prikaže sistem plata i način vrednovanja i za sva nezavisna tela, u koje spada skupština, predsedništvo...\nGovoreći o javnim preduzećima, ona je rekla da je prva reakcija javnosti "zašto se nama uređuju plate koje su niže i uređenije nego u javnim preduzećima, a njih ste oper pustili", ali javnim preduzećima su, objašnjava plate uređene po Zakonu o radu.\n"Vi imate pravo, po Zakonu o radu, da svima umanjite zarade na minimalac ako poslujete sa gubirtkom. Da li smo videli da se to dešava? - ne. Šta nam to govori? Nije to posledica toga da li su im plate uređene zakonom ili ne, već drugih problema", rekla je Udovički.\nPotpredsednica vlade je kritikovala to što se programi JP i dalje olako usvajaju i što se dozvoljava da "posluju kako posluju i isplaćuju plate kakve isplaćuju".\n"Instrumenti da se to reši su tu, ali moraju se doterati. Zakon o JP se donosi, ali mi problem plata u njima nećemo ršiti ovakvim zakonom, jer to nigde u svetu nije praksa i značilo bi da smo se vratili u doba planske privrede. Rešenje je da preduzeća funkcionišu na tržištu pod tržišnom disciplinom, a ako to ne daje rezultate moramo da se pitamo šta smo pogrešno uredili u njihovom korporativnom poslovanju", istakla je.\nUdovički je istakla da zakon o platama daje mogućnost i način da se uvede red u državu, ali ne može sam po sebi da to nametne.\n"Neće biti teško izigrati ga kroz posebne zakone. Zato naredna vlada mora odgovorno tome da pristupi, da jača disciplinu u javnim službama, da drži otvorenost u poređenju zarada i u tome šta nam je ostalo neuređeno", poručila je ministarka.\n« Dačić: Nećemo s opozicijom, Stefanović: Isto pričao 2008. Dačić: Fantazija pojedinaca da SPS i ja pomažemo protivnicima Vučića »


Šta je sudbina imovine banjalučkog “Kosmosa”, a šta sudbina radnika?\nDio imovine preduzeća „Kosmos“ iz Banjaluke biće prodat kako bi bile izmirene obaveze iz plana preraspodjele i olakšano redovno poslovanje.\nDirektor preduzeća Dušan Vještica na ovaj način pojašnjava plan, nakon što je Vlada Republike Srpske odlučila skinuti hipoteku Porezne uprave. Sindikat je zabrinut što novac neće biti iskorišten za izmirenje novog duga radnicima koji nisu primili tri plate.\nPoslovi “Kosmosa” pomjereni su nekoliko mjeseci zbog pandemije koronavirusa. Nadležni uvjeravaju da je jedini način da plan restruktuiranja bude ispunjen, a proizvodnja nastavljena, bio prodaja imovine. Direktor preduzeća, ali i predsjednik Vlade uvjeravaju da je riječ o neprespektivnoj imovini koju je takvom ocijenio Okružni privredni sud programom oporavka Kosmosa.\n“Ukoliko dođe do prodaje te imovine 50% prihoda ide IRB-u, a 50 posto na račun Kosmosa iz koga bi on trebao da plati zaosale poreze i doprinose za radnike za plate iz nekog prethodnog perioda.\nU Poreskoj upravi saznajemo da su ukupne dospjele neizmirene obaveze Kosmosa 10,7 miliona KM. Dug je 2016. godine reprogramiran na deset godina uz grejs period od tri godine. Dijelom je već naplaćen iz prodaje nepokretne imovine u iznosu od milion i 227 hiljada KM. Obaveze Kosmosa po osnovu kredita IRB-a dostigle su više od tri miliona maraka, ali su u većem dijelu izmirene, kaže direktor. Po planu restruktuiranja, ukupni dug Kosmosa iznosio je 25 miliona KM.\nU Sindikatu metalske industrije i rudarstva, koji djeluje u okviru Saveza sindikata, u potezu Vlade ne vide lošu namjeru, ali jedan odgovor nisu pronašli.\nDirektor uvjerava da izmirenje obaveza iz plana može da rastereti poslovanje. Prodaju dijela imovine opravdava i ekonomista Zoran Pavlović, jer smatra da svaku perspektivnu proizvodnju treba očuvati.\n“Kada dođete u situaciju da ne možete da vratite kredit a imate poslovnu aktivnot bolje da nešto prodate pa da izmirite obaveze i ne budete pod pritiskom finansijskih obaveza prema bankama ili Fondu u ovom slučaju a da praktično možete da se fokusirate na proizvodnju i tražite neke nove moduse ugovora i saradnje sa drugim partnerima”.\n“Kosmos” uskoro očekuje naplatu milion i po maraka realizovanih poslova. Potpisivanje novog Ugovora sa partnerima iz Srbije, krajem avgusta, te transfer tehnologije ruskog partnera „Rosteka“ za finalizaciju već ugovorenih filtera za domaće tržište.\nTags\t#Banjaluka\t#Kosmos\nKo će biti gradonačelnik Bihaća?


OSM Televizija - Kitarović: Lakše smo ulazili u EU dok nismo bili članica\nZbog velikih gužvi na spoljnim granicama EU, posebno između Slovenije i Hrvatske, predsjednica Kolinda Grabar Kitarović je pozvala čelnike EU na hitno iznalaženje rješenja za nesmetani protok roba i putnika imajući u vidu skori početak turističke sezone.\nOsim toga, ukazala je na, kako je rekla, apsurd da su građani Hrvatske lakše ulazili u države EU dok ta zemlja nije postala članica Unije.\nGužve na graničnim prelazima posebno su bile izražene tokom proteklih vaskršnjih praznika, a nakon što je na snagu stupila Uredba Evropskog parlamenta o jačanju kontrole provjerom relevantnih baza podataka.\nKitarović je zvaničnima EU ukazala da je način primjene spomenute Uredbe od nadležnih slovenačkih organa prouzrokovao višečasovne zastoje na graničnim prelazima dvije države, uz niz direktnih i trenutnih, ali, kako je navela, i indirektnih potencijalno dugoročnih posljedica, pogotovo ako bi se takav način primjene Uredbe nastavio.\n"Prije svega, državljani država članica Evropske unije, suočeni sa uvođenjem sistemskih kontrola na granici između Hrvatske i Slovenije, iskazali su izrazito nezadovoljstvo takvom novom praksom, a posebno dužinom čekanja na graničnu kontrolu", navela je Kitarović u pismu čelnicima EU.\nPritom, dodala je, između Hrvatske i Slovenije stvorila se prepreka slobodnom kretanju osoba kakva postoji na spoljnim granicama Evropske unije, a ne na onoj između dvije države članica.\n"Moram naglasiti da se državljani Hrvatske ovih dana pitaju kako to da im je bilo lakše ući u Republiku Sloveniju i Evropsku uniju dok Hrvatska nije bila članica Evropske unije nego sada kada jest. To je zaista apsurd", smatra Kitarović.\nUkazala je da je postupanje Slovenije u hrvatskoj javnosti stvorilo utisak ostvarenja neodgovornih najava nekih slovenačkih političara da ta država prema Hrvatskoj može preduzeti određene mjere i onemogućiti dolazak turista, kao odgovor, svojevrsno sredstvo prisile ili retorzije, na stavove Hrvatske u vezi arbitražnog postupka koji zvanični Zagreb smatra nepovratno kompromitovanim.\nHrvatska predsjednica je istakla da Hrvatska sa Slovenijom želi da izgrađuje što bolje odnose, te napomenula da, na primjer, istovremeno u proteklom periodu na granici Hrvatske i Mađarske nije bilo većih problema uprkos pojačanom obimu saobraćaja.\nOna je pozvala zvaničnike EU da, u okviru svojih nadležnosti, hitno iznađu rješenje da se na granicima Hrvatske i drugih država članica EU, dakle unutrašnjim granicama EU, primijeni režim graničnih kontrola koji će omogućiti nesmetan protok osoba i roba, kao i dosad.\n"Ali dužnost svih država članica i institucija EU je da obezbijedi bezbjednost naših građana. Republika Hrvatska svoje spoljne granice nadzire ujedno i kao granicu Evropske unije, uključujući nadzor protoka osoba i roba iz trećih zemalja", navela je Kitarović, prenijeli su hrvatski mediji.\nlakše smo ulazili u EU\ndok nismo bili članica\nJoš iz iste kategorije: « Vulin: Brisel mora da zna da Velika Albanija znači veliki rat Kosovski intelektualaci traže oslobađanje Haradinaja »


Evropska komisija: Dokle su stigle zemlje Zapadnog Balkana?\nSutrašnje objavljivanje godišnjeg izvještaja Evropske komisije o progresu država Zapadnog Balkana prema stabilnodsti i evropskim integracijama, barem kada je riječ o BiH, nikoga ne dovodi u nedoumicu oko sadržaja izvještaja.\nZa Bosnu i Hercegovinu, ukoliko želi da se u skoro vrijeme pridruži kandidatima za evropsko članstvo, neizbježan korak su ustavne reforme, kaže se, pored ostalog, u redovonom godišnjem izvještaju Evropske komisije koji daje presjek napretka kakav je načinjen u provođenju reformi i kretanju prema evropskim integracijama. Iako se priznaje da je zadovoljavajući način na koji se primjenjuje trgovinski dio Sporazuma o stabilizaciji i pridruživanju, upozorava se da su za ozbiljno shvatanje moguće aplikacije Sarajeva za punopravno članstvo, neophodne ustavne promjene koje će omogućiti efikasno funkcionisanje državnih institucija, što sada nije slučaj.\nKljučna blokada progresu prepoznata je u sve goroj političkoj klimi, stalnim političkim sukobima na relaciji Federacija BiH – Republika Srpska, zapaljivoj retorici koja ne napušta svakodnevni politički život…\nBosna i Hercegovina, pored ostalog, mora ispuniti postavljene uslove i ciljeve kako bi se zatvorio Ured visokog predstavnika, jer, ukazuju evropski zvaničnici, zemlji koja je neka vrsta protektorata nije mjesto u evropskom članstvu.\nKada je riječ o Srbiji, Komisija poziva Vijeće ministara da konačno deblokira Privremeni trgovinski sporazum. Razlog za to se nalazi u činjenici da je zvanični Beograd dokazao opredjeljenost evropskim integracijama i dodatno pospješio saradnju sa Hagom, iako Mladić i Hadžić još uvijek nisu na optuženičkoj klupi.\nPrepoznat je i napor države da primjeni ambiciozan plan evropskih integracija, što bi, nakon deblokade Sporazuma, a uz dokazano sposobnu državnu upravu, rezultiralo brzim napretkom prema Briselu.\nUpozorava se i da Srbija treba da pokaže konstruktivniji stav prema Kosovu, prvenstveno evropskoj civilnoj misiji i, posebno, njenom punom funkcionisanju na sjeveru Kosova. Konstruktivnost Beograda bi dobro došla i kada je riječ o učešću Kosova u regionalnim trgovinskim tokovima, poručiće se, popred ostalog, sutra iz Brisela.\nA uz ovo, danas se oglasio i Evropski sud auditora, vrhovno tijelo finansijske kontrole poslovanja evropskih institucija, i to specijalnim izvještajem o aktivnostima Evropske kolmisije na Zapadnom Balkanu na polju unutrašnjih poslova i pravde. Njihov stav je da Komisija ne smije odustajati od započetih projekata na terenu, posebno onih koji vode sigurnijim granicama i efikasnijem sudstvu.\nČlan Evropskog suda auditora Maarten B. Engwirda je tim povodom istakao:\n"Dva su ključna pitanja: prvo, da granice budu sigurnije, jer unutar bivše Jugoslavije postoji oko 5.000 kilometara m granica između sedam država. Naravno, zbog uspješnije borbe protiv trgovine drogom i ljudima je važno da su granice sigurne. Druga stvar su sudovi… provođenje zakona, da kriminalci koje uhapsi policija zaista i budu privedeni pravdi…. Zato je gradnja snažnijeg sudskog sistema jedan od ključnih prioriteta."


Igrač kola: Sjajni Milan Đokić za pobedu Zlatiboraca u Novom Pazaru\n09. novembar, 2020.\nNajbolji igrač 14.kola Linglong Tire Super lige Srbije prema izboru naše redakcije je Milan Đokić, strelac oba pogotka u važnoj pobedi Zlatibora na gostovanju u Novom Pazaru.\nZavršeno je još jedno, četrnaesto prvenstveno kolo, ponovo izuzetno efikasno i zanimljivo. Jedan od najzanimljivijih mečeva odigran je u Novom Pazaru gde je gostujući Zlatibor uspeo da stigne do veoma važne pobede rezultatom 1:2. Najzaslužniji za to je svakako dvostruki strelac Milan Đokić, koji je u ključnim momentima pokazao prisebnost i izuzetne realizatorske sposobnosti. Zbog toga je upravo on izbor naše redakcije za najboljeg aktera ove runde takmičenja. Treba reći da su u najužoj konkurenciji bili i golman Miloš Gordić (Mačva) i Diego Falcinelli (Crvena zvezda), koji su takođe bili sjajni u mečevima svojih timova.\nMilan Đokić (23) je rođen u Leskovcu, igra na poziciji centralnog napadača, a karijeru je započeo u subotičkom Spartaku. Kao pozajmljeni fudbaler Subotičana nastupao je i za TSC, ČSK Čelarevo i Bačku 1901, a u Čajetinu je stigao u januaru 2019.godine iz ekipe Moravca iz Mrštana. Tokom aktuelne sezone zabeležio je 12 superligaških nastupa, uz 3 postignuta pogotka.


“Vlade na Balkanu su cinične, EU je cinična, građani…” – BiGportal.ba\n“Vlade na Balkanu su cinične, EU je cinična, građani…”\nProfesor Univerziteta u Gracu Florijan Biber smatra da bi ulazak država Zapadnog Balkana u EU mogao da se odvija u dva talasa.\nOn je istakao da bi najpre u Evropskoj uniji ušle dve ili tri zemlje.\nBiber u intervjuu za portal Tanjug i “Juropijen vestern Balkans” (EWB) kaže da je pitanje da li je uzrok aktuelnog “zamora u proširenju” u samoj EU ili u nedostatku reformi u regionu poput pitanja šta je starije – kokoška ili jaje.\n“Ne možete to da razdvojite jedno od drugog. Nedostatak volje za reformom zasniva se na činjenici da oni ne vide nagradu u vidu članstva u EU… Građani EU su skeptični u pogledu proširenja – ali to nije pitanje vrhunskog prioriteta”, navodi član Savetodavne grupe za Balkan u Evropi (Balkans in Europe Policy Advisory Group – BiEPAG), koji je intervju dao tokom Foruma civilnog društva održanog 11. i 12. jula u Trstu.\n“Morate da prekinete taj krug… U ovom trenutku vlade na Zapadnom Balkanu su cinične kada tvrde da ih EU zaista ne želi, EU je cinična kada tvrdi da region zaista nije spreman da pristupi (Uniji), a građani su cinični i u pogledu svojih vlada i u pogledu EU”, tvrdi ovaj stručnjak za Balkan.\nNa konstataciju EWB da se vodi debata oko mogućnosti zamene “regata principa” i uvođenja “Velikog praska Zapadnog Balkana”, kojim bi bio određen jedinstven datum za ulazak u EU svih država Zapadanog Balkana, te na pitanje koji bi pristup bio bolji po region, Biber podseća da je “tokom proširenja 2004. inicijalna ideja bila ‘princip regate’ – da svaka zemlja pokuša da učini najviše napretka što može i da se onda vidi koliko ih je moguće upakovati zajedno”.\nPo njegovom mišljenju, “neće biti ‘velikog praska’, ali bi moglo da bude ‘srednjeg praska’ ili možda – dve zemlje odjednom”.


Vučić je ocenio da su politički odnosi Srbije i Mađarske najbolji u istoriji i istakao da je važan doprinos unapređenju bilateralnih odnosa dao i izuzetan lični i prijateljski odnos sa predsednikom mađarske Vlade Viktorom Orbanom.\nPredsednik Srbije je pohvalio mere koje Vlada Mađarske sprovodi sa velikom odlučnošću od početka pandemije, a radi sprečavanja njenog daljeg širenja, te zaštite zdravlja njenih građana i očuvanja ekonomije.\nIstovremeno, Vučić se zahvalio Mađarskoj na snažnoj i kontinuiranoj podršci koju pruža Srbiji na najvišem političkom nivou na evropskom putu, ali i kroz brojne programe obuka, razvojnu pomoć i slanje eksperata koji pomažu Vladi Srbije u procesu EU integracija.\n- Posebno smo zahvalni na ličnom zalaganju ministra Sijarta i najviših zvaničnika Mađarske koji u svim prilikama ističu da Srbija mora što pre da se pridruži Evropskoj uniji“, naglasio je predsednik Vučić i dodao da Srbija ostaje posvećena evropskom putu i sprovođenju reformi koje su deo tog procesa - rekao je Vučić.\nMađarski šef diplomatije Sijarto istakao je izuzetne odnose sa Srbijom, kao i blisku saradnju i prijateljske odnose dve zemlje koji su se ponovo potvrdili kroz izrazitu solidarnost i razumevanje tokom borbe protiv pandemije KOVID-19.\n- Možete računati na kontinuiranu podršku Mađarske u procesu evropskih integracija - rekao je Sijarto i podvukao da će se dalje unapređenje saradnje između Srbije i Mađarske nastaviti preko brojnih zajedničkih aktivnosti u mnogim oblastima, kao i da će se podići na nivo strateškog partnerstva.\nAleksandar Vučić Srbija i Mađarska predsednik Vučić Peter Sijarto


Sirijska opozicija suspendovala učešće u mirovnim pregovorima u Ženevi | Gde Investirati\nSirijska opozicija suspendovala učešće u mirovnim pregovorima u Ženevi\nSirijska opozicija je u ponedeljak prekinula formalno učešće u indirektnim pregovorima s vladom predsednika Bashara Assada u znak protesta zbog novih sukoba, posebno kod severnog grada Alepa, i zbog teške humanitarne situacije, rekao je izaslanik UN za Siriju Staffan de Mistura .\nDe Mistura je naglasio da će nastaviti pregovore uprkos povlačenju opozicionog Visokog odbora za pregovore (HNK).\nHNK je saopštio da više neće prisustvovati sastancima u sedištu UN u Ženevi koje je bilo domaćin nekoliko nedelja posrednih mirovnih pregovora s prekidima, čiji je cilj okončanje razornog petogodišnjeg rata.\nIpak, delegacija HNK će ostati u hotelu u Ženevi, i de Mistura je rekao da će nastaviti “tehničke” razgovore s njom telefonom ili na nekom neformalnom mestu u nadi da će se doći do plana političke tranzicije u Siriji. On je rekao da će napredak ka postizanju tog cilja proceniti u petak.\nDo povlačenja opozicije s pregovora je došlo nekoliko sati pošto su sirijski opozicioni borci pokrenuli novu ofanzivu protiv vladinih snaga u velikom broju severozapadnih oblasti Sirije, optuživši ih da su one prve počele. De Mistura je rekao da očekuje da će SAD i Rusija kojima je poveren nadzor primirja, održati posebnu sednicu o tome.\nPo saopštenju Kremlja, ruski predsednik Vladimir Putin i predsednik SAD Barack Obama su razgovarali o Siriji i pristali na veću koordinaciju specijalnih snaga i vojski svoje dve zemlje.\nPrekid vatre se drži u većem delu Sirije, osim na severu, gde se praktično raspao.\nU građanskom ratu u Siriji koji je počeo 2011. godine, poginulo je više od 250.000 ljudi, a milioni su raseljeni ili su u izbeglištvu.\nOpozicioni Visoki pregovarački komitet (HNC) pozvao je na “ozbiljnu reviziju pregovora”, saopštivši da obustavlja učešće u pregovorima, mada ne i da ih napušta, a da je takvu odluku doneo kako bi dao vremena za reviziju, prenosi AP.\nU saopštenju, koje je član opozicione delegacije Riad Agha objavio na svojoj Facebook stranici, a koju su potom objavili i drugi članovi opozicije, HNC navodi da je obustava učešća u pregovorima “šansa za sve da primene relevantnu rezoluciju UN i odgovore na glavno pitanje, a to je formiranje vladajućeg tela u kojem predsednik Bashar al-Assad neće imati ulogu”.\nPrevious Indeks sreće: Srbija na sredini lestvice\nNext Posao iz snova za one koji prođu test ličnosti\nSedam uslova Albanaca za makedonsku vladu: Promena Ustava, himne, zastave…\nTri albanske parlamentarne stranke u Makedoniji usvojile su zajedničku platformu za pregovore o formiranju makedonske vlade, saopštila je danas Demokratska unija za integraciju (DUI).


Prvi je već u nedelju, i to u neobičnom terminu od 14 časova i 25 minuta kada će četa Dejana Stankovića dočekati ekipu Spartaka na Marakani.\nS obzirom na to da su protiv Ludogoreca na tribinama bila samo deca, sada će stadion moći svi oni koji budu želeli da gledaju šampiona Srbije.\nPoziv navijača za utakmicu\n- Naši igrači su pokazali protiv Ludogoreca da su sa pravom na prvom mestu u grupi samo jedno kolo pred kraj grupne faze. Ali, ništa tu nije gotovo, kako ni tu, tako ni u domaćem prvenstvu. Zato vas još jednom pozivamo, Beograd prvo, svaki kraj, svaka grupa, svi gradovi, sad je trenutak da konačno pokažemo kako se pruža vetar u leđa igračima kada slede velike borbe - poručili su navijači na zvaničnom glasilu.\nPodsetimo, meč Crvene zvezde i Spartaka zakazan je za 14.25 u nedelju na stadionu "Rajko Mitić".


- Vlasti Srbije su godinama opterećene hipotekom skrivanja optuženika za ratne zločine i begunaca. Pozivam ih da odgovorno, zakonito i evropski privedu one koji su na poternicama. To je doprinos EU i regionalnim integracijama - navela je Turković, koja je na ministarskoj poziciji kao kadar SDA Bakira Izetbegovića, za sarajevske medije.\nOna je tako reagovala nakon što je sarajevski portal „Istrage“ objavio da se osumnjičeni za ratne zločine Duško Kornjača, za kojim je raspisana međunarodna poternica, nalazi u Novom Sadu.\nDŽAFEROVIĆ I KOMŠIĆ PRAVE CIRKUS: Sednice Predsedništva BiH postale poligon za plasiranje raznih političkih spinova\n19. 08. 2021. u 08:12\nIZBOR ŠMITA NELEGALAN I NELEGITIMAN: Diplomatskom notom OHR-u Ambasada Kine u BiH znatno ojačava poziciju Republike Srpske\n18. 08. 2021. u 08:12\nKRISTIJAN ŠMIT VATROGASAC: Komšić i DŽaferović ga pozvali da gasi požare\n16. 08. 2021. u 17:30\nBosna i Hercegovina SDA Bakir Izetbegović Bisera Turković Bosna i Hercegovina vesti Duško Kornjača


Masovna sterilizacija pasa lutalica u Kantonu Sarajevo u toku do 30. septembra - Klix.ba\nMasovna sterilizacija pasa lutalica u Kantonu Sarajevo u toku do 30. septembra\n2.9.2015. u 19:38\nMasovna sterilizacija pasa lutalica u Kantonu Sarajevo koju finansira Fondacija Dogs Trust počela je 31. augusta i trajat će do 30. septembra.\nPozivaju se hranitelji pasa lutalica, kao i svi građani da, zavisno od općine u kojoj žive, kontaktiraju direktno veterinarske stanice na spisku Fondacije te da im daju detaljne informacije o psima koji nemaju ušnu markicu na njihovim staništima.\nU Fondaciji naglašavaju da je saradnja i podrška građana od neprocjenjive važnosti za uspješnu kampanju, te što veći broj obrađenih pasa lutalica, što će sigurno imati efekt na smanjenje broja pasa na ulici tokom nadolazeće zime.\nFondacija Dogs Trust, organizacija za dobrobit pasa koja za cilj ima pomoći odgovornim vlastima da na zakonski, human i održiv način riješi problem pasa lutalica, do sada je finansirala sterilizaciju i dodatnu obradu 9.313 psa lutalice u Kantonu Sarajevo.\nOcjenjuje se da će jedino sistemski pristup dovest će do postepenog, ali trajnog i održivog rješenja ovog problema, saopćeno je iz Fondacije.\npsi lutalice Dogs Trust BiH


Ministar prosvjete održao sastanak sa gradonačelnikom Podgorice – СНП\nMinistar prosvjete održao sastanak sa gradonačelnikom Podgorice\nДатум чланка 15/06/2022\nНема коментара на Ministar prosvjete održao sastanak sa gradonačelnikom Podgorice\nMinistar prosvjete, Miomir Vojinović u prostorijama Ministarstva, sastao se sa predstavnicima Glavnog grada, na čelu sa gradonačelnikom, dr Ivanom Vukovićem. Sastanku su prisustvovali i državni sekretar Zejnel Klimenta i savjetnica u Službi investicija u Ministarsvu prosvjete, Vesna Krivokapić, kao i sekretar Sekretarijata za planiranje prostora i održivi razvoj, Miljan Barović, sekretarka Sekretarijata za kulturu i sport, Ana Medigović, direktor Agencije za izgradnju i razvoj Podgorice doo, Srđan Raičević, direktor Direkcije za imovinu, Mladen Ilić i rukovoditeljka Službe za ostvarivanje izvršne funkcije gradonačelnika, Ivona Međedović.\nGlavna tema sastanka bila je intenziviranje svih aspekata saradnje Ministarstva prosvjete sa Glavnim gradom, koji su značajni za oblast prosvjete.\nMinistar Vojinović zahvalio se gradonačelniku i svim predstavnicima Glavnog grada na posjeti, ali i na brojnim projektima i aktivnostima koje su usmjerene isključivo na korist i opštu dobrobit učenika i obrazovnog sistema uopšte. Takođe, ministar je aposrofirao značaj ovog i svih budućih sastanaka na kojima će se, kroz otvoren dijalog, zajednički težiti rješavanju aktuelnih problema u prosvjeti.\nGradonačelnik dr Ivan Vuković je potvrdio da ovaj sastanak implicira buduću saradnju na najvišem nivou, te da će aktivnosti koje su u nadležnosti Ministarstva, a koje su u opštem interesu djece i društvene zajednice imati punu podršku Glavnog grada.\nSagovornici su se složili da se goruća pitanja na koja se u budućem periodu treba fokusirati tiču infrastrukturnih rješenja u Osnovnoj školi „Vladimir Nazor”, kao i planova opremanja objekta škole u Tološima, čiji radovi su privedeni kraju. U tom smislu, savjetnica u Službi investicija Ministarstva prosvjete, Vesna Krivokapić, je iznijela stručnu prezentaciju koja se odnosi na ispunjavanje urbanističko – tehničkih uslova za izgradnju novog školskog objekta „Vladimir Nazor”, te na izradu projekta u skladu sa zakonskom regulativom, čija će realizacija otpočeti već narednih dana.\nMinistar Vojinović je izrazio zahvalnost na novčanoj pomoći iznosu od 50.000,00 eura koju je Glavni grad izdvojio za prevoz učenika ove škole, u prethodnom periodu.\nKada je u pitanju škola koja se gradi u Tološima, ministar Vojinović je istakao da će, cijeneći značajnu donaciju kompanije „Bemax”, u četvrtak obići novoizgrađenu školu sa predstavnicima ove kompanije, te da su u toku ubrzane procedure opremanja i izvođenja svih završnih radova, kako bi se stvorili uslovi da škola počne sa radom 1. septembra.\nNa sastanku su otvorene i druge teme koje se tiču unapređenja infrastrukturnih uslova u školskim objektima, prevoza učenika u ruralnim područjima, kao i mogućnostima za intenzivniju saradnju opštinskih ustanova kulture sa osnovnim školama i vrtićima. U ovom kontestu, dogovorena je saradnja Glavnog grada sa upravama škola i Savjetom roditelja, kako bi se što preciznije identifikovali problemi, i zajedno sa nadležnim organom, odnosno Ministarstvom prosvjete, definisao dinamičan plan njihovog rješavanja.\n← Susret Joković – Kouto: Poljoprivreda najznačajnija komponenta u spoljnotrgovinskoj razmjeni Crne Gore i Brazila → Ministarstvo sporta i mladih


Polisa Privatnosti - Mermerni Radijatori - Marble Home\nDobrodošli u našu polisu privatnosti\nVaša privatnost je za nas od presudnog značaja.\nRadijatori Stojadinović se nalazi na:\nPR Radijatori Stojadinovic\nStaroplaninska 9 Niš\n18000 – Srbija, Srbija\nPolitika Radijatorija Stojadinovića je da poštuje vašu privatnost u vezi sa bilo kakvim informacijama koje možemo prikupiti tokom rada na našoj veb stranici. Ova politika privatnosti odnosi se na https://mermerniradijatorisrbija.rs/ (u daljem tekstu „nas“, „mi“ ili „https: // mermerniradijatorisrbija“ .rs / “). Poštujemo vašu privatnost i posvećeni smo zaštiti podataka o kojima vas mogu identifikovati osobe koje nam možete pružiti putem Veb lokacije. Usvojili smo ovu politiku privatnosti („Politika privatnosti“) da objasnimo koje se informacije mogu prikupljati na našoj veb lokaciji, kako koristimo te podatke i pod kojim okolnostima možemo ih otkriti trećim licima. Ova politika privatnosti odnosi se samo na informacije koje prikupljamo putem veb lokacije i ne odnosi se na naše prikupljanje informacija iz drugih izvora.\nOva politika privatnosti, zajedno sa uslovima i odredbama objavljenim na našoj veb lokaciji, sadrži opšta pravila i pravila koja regulišu vaše korišćenje naše veb stranice. U zavisnosti od aktivnosti tokom posete našoj veb lokaciji, od vas će se možda tražiti da pristanete na dodatne uslove i odredbe.\nTokom korišćenja naše usluge, možemo od vas tražiti da nam date određene lične informacije koje se mogu koristiti za kontakt ili identifikaciju vas („Lični podaci“). Informacije koje mogu da identifikuju mogu da sadrže, ali nisu ograničene na:\nRadijatori Stojadinović koristi prikupljene podatke u različite svrhe:\nDa biste pružili i održavali Uslugu\nDa bismo vas obavestili o promenama u našoj Servisi\nDa bismo vam omogućili da učestvujete u interaktivnim funkcijama našeg servisa kada to odlučite\nDa biste pružili brigu i podršku kupcima\nDa bismo pružili analizu ili vredne informacije kako bismo poboljšali uslugu\nPosetioci veb lokacija\nKao i većina operatora veb lokacija, Radijatori Stojadinović prikuplja informacije koje nisu lične identifikacije kao što su veb pretraživači i serveri obično dostupni, kao što su vrsta pregledača, preferencija jezika, lokacija koja se odnosi i datum i vreme svakog zahteva posetioca. . Svrha Radijatorija Stojadinovića u prikupljanju informacija koje nisu lične identifikacije je da bolje razume kako posetioci Radijatori Stojadinovića koriste njegovu veb stranicu. S vremena na vreme, Radijatori Stojadinović može objaviti informacije koje nisu lične identifikacije u zbiru, npr. Objavljivanjem izveštaja o trendovima u korišćenju veb stranice.\nRadijatori Stojadinović takođe prikuplja potencijalno lične informacije poput Internet protokola (IP) adresa za prijavljene korisnike i za korisnike koji ostavljaju komentare na https://mermerniradijatorisrbija.rs/ postove na blogu. Radijatori Stojadinović otkriva prijavljene korisničke i komentatorske IP adrese samo pod istim okolnostima koje koristi i otkriva lične identifikacione podatke kao što je opisano u nastavku.\nOdređeni posetioci veb lokacija Radijatori Stojadinović odlučuju da komuniciraju sa Radijatori Stojadinovićem na načine koji od Radijatorija Stojadinovića zahtevaju da prikupe lične podatke. Količina i vrsta informacija koje Radijatori Stojadinović prikuplja zavisi od prirode interakcije. Na primer, molimo posetioce koji se prijave na blog na https://mermerniradijatorisrbija.rs/ da navedu korisničko ime i adresu e-pošte.\nSigurnost vaših ličnih podataka nam je važna, ali imajte na umu da nijedan način prenošenja putem Interneta ili način elektronskog čuvanja nisu 100% sigurni. Iako se trudimo da koristimo komercijalno prihvatljiva sredstva za zaštitu vaših ličnih podataka, ne možemo garantovati njegovu apsolutnu sigurnost.\nOglasi koji se pojavljuju na našoj veb lokaciji mogu korisnicima isporučiti reklamni partneri, koji mogu postaviti kolačiće. Ovi kolačići omogućavaju oglasnom serveru da prepozna vaš računar svaki put kada vam pošalje internetski oglas za prikupljanje podataka o vama ili drugima koji koriste vaš računar. Ove informacije omogućavaju da oglasne mreže, između ostalog, isporuče ciljane oglase za koje veruju da će vas najviše zanimati. Ova politika privatnosti pokriva upotrebu kolačića od strane Radijatori Stojadinović i ne pokriva upotrebu kolačića od strane bilo kog oglašivača.\nNaša usluga može sadržati veze do spoljnih veb lokacija koje mi ne upravljamo. Ako kliknete na vezu treće strane, bićete preusmereni na lokaciju te treće strane. Toplo vam savetujemo da pregledate Politiku privatnosti i odredbe i uslove svakog od posećenih lokacija.\nMi nemamo kontrolu nad i ne preuzimamo nikakvu odgovornost za sadržaj, politike privatnosti ili prakse bilo kojih veb lokacija, proizvoda ili usluga trećih strana.\nhttps://mermerniradijatorisrbija.rs/ koristi Google AdVords za remarketing\nhttps://mermerniradijatorisrbija.rs/ koristi usluge remarketinga za oglašavanje na veb lokacijama trećih strana (uključujući Google) prethodnim posetiocima naše veb stranice. To može značiti da se oglašavamo prethodnim posetiocima koji nisu ispunili zadatak na našoj veb lokaciji, na primer pomoću kontakt obrasca da izvrše upit. To bi moglo biti u obliku oglasa na stranici rezultata Google pretrage ili veb lokaciji na Google prikazivačkoj mreži. Treći dobavljači, uključujući Google, koriste kolačiće za posluživanje oglasa na osnovu nečijih prošlih poseta. Naravno, svi prikupljeni podaci koristit će se u skladu s vlastitom politikom privatnosti i Google-ovom politikom privatnosti.\nMožete da odredite podešavanja načina na koji vas Google oglašava koristeći stranicu Google Ad Preferences, a ako želite, možete se isključiti iz oglašavanja zasnovanog na interesovanju u potpunosti pomoću podešavanja kolačića ili trajno pomoću dodatka za pregledač.\nGoogle Analitika pruža Google.\nZa više informacija o vrsti podataka koju Google Analitika prikuplja, posetite njihovu stranicu sa politikom privatnosti: https://policies.google.com/technologies/partner-sites?hl=sr\nRadijatori Stojadinović može prikupljati statistiku o ponašanju posetilaca na svojoj veb stranici. Radijatori Stojadinović može ove informacije prikazati javno ili ih dostaviti drugima. Međutim, Radijatori Stojadinović ne otkriva vaše lične podatke.\nDa bi obogatio i usavršio vaše internetsko iskustvo, Radijatori Stojadinović koristi „Kolačiće“, slične tehnologije i usluge koje pružaju drugi za prikazivanje personalizovanog sadržaja, odgovarajuće oglašavanje i čuvanje postavki na računaru.\nKolačić je niz informacija koje veb lokacija čuva na računaru posetioca i koji posetiočev pregledač pruža veb lokaciji svaki put kada se posetilac vrati. Radijatori Stojadinović koristi kolačiće da bi pomogao Radijatori Stojadinoviću da identifikuje i prati posetioce, njihovo korišćenje https://mermerniradijatorisrbija.rs/ i njihove postavke za pristup veb lokaciji. Posjetioci Radijatorija Stojadinovića koji ne žele da na svoje računare stavljaju kolačiće trebalo bi da postave preglednike da odbiju kolačiće prije upotrebe veb stranica Radijatori Stojadinovića, uz nedostatak da neke funkcije veb stranica Radijatorija Stojadinovića možda ne funkcionišu pravilno bez pomoći kolačića.\nNastavljajući navigaciju našim veb stranicama bez promene postavki kolačića, potvrđujete i prihvatate upotrebu kolačića Radijatori Stojadinović.\nIako će većina promena verovatno biti neznatna, Radijatori Stojadinović može s vremena na vreme da menja svoju Politiku privatnosti i po vlastitom nahođenju Radijatorija Stojadinovića. Radijatori Stojadinović ohrabruje posetioce da često provere ovu stranicu radi promene svoje Politike privatnosti. Vaša upotreba ove veb stranice nakon promene ove Politike privatnosti predstavljaće vaše prihvatanje takvih promena.


Nobelova Nagrada Za Ekonomiju (2016) | Jelena Kostić\nHome » Vesti » Nobelova nagrada za ekonomiju (2016)\nJelena Kostić 12.10.2016.2016-10-12T21:44:31+02:002016-10-12T21:44:31+02:00 Vesti No Comments\nDobitnici Nobelove nagrade za ekonomiju u 2016. godini su Britanac Oliver Hart, profesor na univerzitetu Harvard i Finac Bengt Holmstrom, profesor MIT-a (Massachusetts Institute of Technology). Nagrada im je dodeljena za doprinos teoriji ugovora, saopštila je švedska Kraljevska akademija nauka. Navodi se da su Hartova i Holmstromova teorija važne za razumevanje realnih ugovora i institucija, kao i potencijalnih skrivenih problema prilikom pravljenja ugovora.\nNovi teorijski instrumenti koje su osmislili Hart i Holmstrom, važni su dakle za razumevanje teorije ugovora. Svakog dana širom sveta potpiše se na stotine hiljada ugovora, kako u poslovnom svetu, tako i u svakodnevnom životu. Nagrađeni naučnici bavili su se objašnjavanjem institucija, kao i mogućih propusta u pisanju ugovora.\nHart i Holmstrom su pomogli u objašnjenju načina na koji ugovori mogu biti od pomoći u situacijama sa sukobljenim interesima, kao i u prepoznavanju potencijalnih zamki u sastavljanju ugovora. Ovakvi ugovorni odnosi i situacije mogu se javiti u najrazličitijim vrstama ugovora.\nPokretanjem ugovorne teorije Hart i Holstrom su postavili osnove za dalja istraživanja, a njihova analiza optimalnih ugovornih odnosa postavila je osnovu za razvijanje politika i institucija u mnogim oblastima.\nHolstromovo „Načelo informativnosti“ se odnosi na ugovorno povezivanje plate direktora s informacijama o njegovom učinku, s pažljivo razmotrenim odnosom rizika i inicijativa.\nHart je 80-ih godina XX veka dao ključan doprinos u slučajevima takozvanih nepotpunih ugovora, što je imalo veliki uticaj na nekoliko oblasti u ekonomiji, kao i na političke nauke i pravo.


Svi hrvatski zahtevi ugradjeni u pregovaračku poziciju EU\nBeta\t 5. jula 2016. 19:35\nTehnički ministar spoljnih i evropskih poslova Hrvatske Miro Kovač izjavio je danas da svi hrvatski zahtevi ugradjeni u pregovaračku poziciju EU u odnosu na Srbiju i otvaranje poglavlja 23.\n“Uspelo nam je da medju merila te zajedničke pozicije bude puna saradnja Srbije s Haškim sudom, što uključuje priznavanje svih odluka i presuda Haškog suda. Isto tako, potreba izbegavanja sukoba jurisdikcija pravosudja što se tiče procesuiranja ratnih zločina. To znači da zakon koji se sprovodi u Srbiji, ne može biti važeći za Hrvatsku”, rekao je Kovač na konferenciji za novinare u Zagrebu povodom pristupnih pregovora EU-Srbija.\nOn je rekao da se u usaglašenom tekstu, do koga se došlo posle intenzivnih pregovora, od Srbije traži da primenjuje svoj pravni okvir koji se tiče manjinskih prava, kao i da konstruktivno saradjuje sa susedima po pitanju nestalih osoba, što uključuje i brzu razmenu informacija.\nKovač je dodao da je prelaznim merilima naznačeno da Srbija mora da “osigura prava žrtava i njihov pristup pravdi i pravosudju bez diskriminacije, što po evropskim i medjunarodnim standardima znači i pravo na odštetu za žrtve rata”.\n“Mi smo u Hrvatskoj bili trezveni, racionalni, nismo se rasipali verbalnim eskapadama, nismo prihvatali nikakve duele iako svaki treći dan dobijemo salvu iz Srbije o NDH, ustašama. Mi na to ne odgovaramo. Želimo dugoročne dobrosudeske odnose i da Srbija napreduje prema članstvu u EU”, rekao je Kovač.\nOn je ocenio da Srbija sada kada su jasno utvrdjeni kriterijumi za Poglavlje 23 “ima šansu da napreduje” i da probleme iz prošlosti treba rešavati, ali da se dve zemlje moraju okrenuti budućnosti.\nUpitan o navodima mandatara za sastav Vlade Srbije Aleksandra Vučića da Srbija neće menjati zakon o univerzalnoj jurisdikciji, Kovač je rekao da to treba pitati Vučića, jer je u kriterijuma naznačeno sve što Srbija treba da uradi na putu prema EU, izmedju ostalog, i da “izbegava sukobe pravnih nadležnosti u progonu ratnih zločina”.\n“Tu je mislim svima sve jasno, ne treba posebno da nacrtam šta to znači”, dodao je hrvatski ministar.\nKovač je rekao da je dokument, koji će uskoro biti potpisan, plod kompromisa 28 država članica EU. On je precizirao da je reč o prelaznim merilima, a ne o merilima za zatvaranje poglavlja 23, jer ono Srbija još nije otvorila.


Počela primena sporazuma sa Ujedinjenim Kraljevstvom - Portal Kvalitet\nSporazum o partnerstvu, trgovini i saradnji između Ujedinjenog Kraljevstva Velike Britanije i Severne Irske (UK), i Srbije počeo je danas da se primenjuje. Za poslovnu zajednicu Srbije koja posluje sa britanskim tržištem to znači smanjenje carinskih stopa u odnosu na početak godine.\nU spoljnotrgovinskoj razmeni između Srbije i Ujedinjenog Kraljevstva, iznosi carina će se vratiti na period kao i kada je UK bila članica EU, uz propisane kvote na poljoprivredne proizvode. Novi Sporazum, zvanično je potpisan 16. aprila 2021. godine.\nCiljevi novog Sporazuma jesu očuvnje trgovinskih veza uspostavljenih u okviru Sporazuma o stabilizaciji i pridruživanju EU sa Srbijom, uspostavljanje zone slobodne trgovine, očuvanje preferencijalnih uslova u trgovini i obezbeđivanje osnove za dalju trgovinsku liberalizaciju. Sporazum će doprineti vraćanju nivoa spoljnotrgovinske razmene privrednika obe strane, a svakako i zadržavanje pozicije dobavljača od strane srpskih kompanija na tržištu Ujedinjenog kraljevstva. Svakako, očekuje se i povećanje trgovinske razmene, veće prisustvo britanskih investicija, jačanje saradnje i privrednih veza, kao i većem srpskom izvozu na britansko tržište posebno prehrambenih proizvoda, kao i proizvoda gumarske, tekstilne i metalne industrije, ističe Marica Vidanović iz Privredne komore Srbije.\nUredba o usklađivanju nomenklature Carinske tarife za 2021. godinu nalazi se OVDE.\nTakođe na linku svi zainteresovani mogu pronaći iznose carinskih stopa koji se primenjuju prema novom Sporazumu na uvoz roba u Ujedinjeno Kraljevstvo iz Srbije.\nPrema Sporazumu, kompanije izvoznici su u obavezi da poseduju certifikat o poreklu robe (dokument „EUR-1“, koji izdaje Uprava carine Republike Srbije).\nNa zahtev ino kupca, može se izdati i Uverenje o nepreferencijalnom poreklu robe. Dokaz o srpskom nepreferencijalnom poreklu robe pri izvozu izdaje Privredna komora Srbije na osnovu član 68. Uredba o carinskim postupcima i carinskim formalnostima. Izvoznik je u obavezi da PKS pruži informaciju o nepreferencijalnim pravilima o poreklu robe koja su na snazi u zemlji uvoza.\nZa privredne subjekte koji se bave uvozom robe iz Ujedinjenog Kraljevstva, primenjivaće se važeće stope Carinske Tarife Republike Srbije za 2021, prema Sporazumu o stabilizaciji i pridruživanju EU (SSP carinske stope). Napominjemo, da se u odnosu na prethodni period, usaglašene kvote razlikuju, a novi pregled kvota je u tabeli 3, u novoj Uredbi (7/12 ukupne godišnje kvote).\nSpoljnotrgovinska razmena Srbije i Ujedinjenog Kraljevstva\nUkupna vrednost spoljnotrgovinske razmene iznosila je 2020. godine 529,3 miliona evra, pet odsto manje u odnosu na 2019. godinu. U ovom periodu ostvaren je suficit od 53,5 miliona evra. Pokrivenost izvoza uvozom iznosila je 122,5 odsto.\nUkupna spoljnotrgovinska robna razmena Srbije i Ujedinjenog Kraljevstva za prva tri meseca 2021. godine iznosila je 138 miliona evra što je za 2 odsto manje nego u istom periodu prošle godine, kada je vredela 141 miliona evra. Tokom ovog perioda, ostvaren je suficit u iznosu od 36 miliona eura, a procenat pokrivenosti uvoza izvozom je 171,4 odsto.\nU prva tri meseca 2021. godine u UK izvezeno je robe u vrednosti od 87 milion evra što je za osam odsto više nego u istom periodu prošle godine. Za isti period, u Srbiju iz UK uvezeno robe u vrednosti od 51 miliona evra što je za 16 odsto manje nego u istom periodu 2020.\nU međunarodnoj trgovini sa Ujedinjenim Kraljevstvom, dominira razmena uslugama.\nU januaru i februaru ove godine, vrednost izvoza usluga Srbije u UK iznosila je 80 miliona evra, dok je vrednost uvoza usluga iz UK bila 40 miliona evra. U ovom periodu, UK se našla na 3. mestu po vrednosti razmene usluga sa Srbijom (ispred Nemačke i SAD).\nProšle godine vrednost izvoza usluga Srbije u UK iznosila je 518 miliona evra, dok je vrednost uvoza usluga iz UK bila 354 miliona evra.


DR “STRUČNJAK I GENIJE” KON JE LJUT JER NISU UVEDENE CJELODNEVNE KOVID PROPUSNICE! HA HA ….HA – SVIJET OKO NAS\nDR “STRUČNJAK I GENIJE” KON JE LJUT JER NISU UVEDENE CJELODNEVNE KOVID PROPUSNICE! HA HA ….HA\nDr Predrag Kon ne može da sakrije svoje nezadovoljstvo i bes jer država nije pristala na kovid propusnice koje bi važile 24h dnevno.\nEpidemiolog Predrag Kon kaže da medicinski deo Kriznog štaba za borbu protiv korone već osam meseci govori da je neophodno da kovid propusnice važe 24 sata.\nDodao je da štab može samo da preporuči mere. “Ipak, sve ostale odluke donosi vlast ove zemlje”, rekao je za Kon za današnju Politiku.\nOn je, na primedbu lista da je u našu zemlju stigao i omikron soj virusa, naveo da je u poslednja tri dana već došlo do porasta broja zaraženih kovidom u Srbiji i da se to “ne može zaustaviti, osim ako se ne preduzmu ozbiljne mere”.\n“Veći porast broja zaraženih imaćemo posle novogodišnjih i božićnih praznika, a naročito u drugoj polovini januara. Mnogi se neće javljati lekarima u ovom periodu jer uglavnom to izbegavaju da čine u vreme praznika”, rekao je Kon.\nPrema njegovim rečima, “u ovoj situaciji, kada imamo okidače kao što je Nova godina, ali i činjenicu da virus prolazi kroz vakcinisanu populaciju, nije nerealno očekivati da će brojke koje su sada četvorocifrene samo postati za više hiljada veće”.\n“Zato nije nemoguće da beležimo i po 5.000 zaraženih dnevno. Čak mislim da je to realna mogućnost i da će tako biti do kraja janura”, rekao je Kon, navodeći da je ovo početak šestog talasa ili pik petog.\nNa pitanje o utakmicama sa ogromnim brojem navijača, on je rekao da Krizni štab to nije dozvolio.\nTROVANJE!!! OTKRIVENO je šta sadrži takozvani SAHARSKI PIJESAK koji je izazvao “prljavu kišu”! Dokaze je iznio Mirnes Ajanović(VIDEO)\nMeđukorak prema uvođenju obavezne vakcinacije – Hrvatska uvodi obavezni godišnji sistematski pregled za sve građane!


TeleGroup Banja Luka obezbjedila dezinfekciona sredstva Univerzitetsko kliničkom centru Republike Srpske, a biznis korisnicima omogućila besplatne alate za rad od kuće | TeleGroup\nKompanija TeleGroup Banja Luka je danas isporučila Univerzitetskom kliničkom centru Republike Srpske najneophodnija sredstva za dezinfekciju, kako bi podržala zdravstveni sistem u borbi suzbijanja pandemije virusa COVID-19.\nIsporučeno je 1000 litara medicinskog alkohola i 200 kg granulate za dezinfekciju podova što je ovoj medicinskoj ustanovi bilo najpotrebnije u ovom trenutku, pored maski i specijalnih zaštitinih odijela koja nisu lako dostupna na tržištu.\n„U ovom trenutku smo uspjeli da nabavimo dezinfekcioni materijal koji je bio prijeko potreban našoj najvećoj zdravstvenoj ustanovi u zemlji, a preostalu deficitarnu zaštitnu opremu ćemo pokušati da nabavimo u narednom periodu. Trudimo se da, kao dio poslovne zajednice, damo podršku našem zdravstvenom sistemu koji se iz dana u dan bori za živote naših sugrađana.“ – izjavio je ovom prilikom Dragan Zlokapa direktor kompanije TeleGroup Banja Luka.\nPored podrške zdravstvenom sistemu Republike Srpske, kompanija TeleGroup je svojim biznis korisnicima obezbjedila savremene tehnološke alate za rad od kuće. Ovi alati će im pomoći da podjednako produktivno obavljaju sve svoje aktivnosti kako bi se efekti socijalnog distanciranja sveli na minimum i obezbjedio kontinuitet poslovanja.\n„Zahvaljujući našim inženjerima i jakoj partnerskoj mreži, do sada smo omogućili značajnom broju naših korisnika iz domena javne uprave, zdravstvenih ustanova, bankarskog sektora i poslovnih asocijacija da besplatno koriste najsavremenije alate za digitalnu kolaboraciju. Ovi alati omogućavaju rad sa internim i eksternim timovima, bilo da je riječ o grupnim ili individualnim video sastancima, razmjeni poruka i dokumenata u realnom vremenu ili snimanju sesija sa bilo kog pametnog uređaja. Ovaj način rada je iz naše perspektive, kao tehnološke kompanije, podigao nivo efikasnosti i produktivnosti naših zaposlenih za preko 30% i u vremenu prije pandemije. “ – istakao je Georgije Mihajlović, regionalni direktor IT operacija, TeleGroup.\nO kompaniji TeleGroup\nTeleGroup Banja Luka je tehnološka kompanija specijalizovana za razvoj softvera, implementaciju poslovnih IT rešenja i usluge izgradnje komunikacione i elektroenergetske infrastrukture. Dio smo TeleGroup sistema koji ima preko 25 godina iskustva u integraciji tehnologija i biznisa i posluje na širem tržištu Zapadnog balkana, EU i Bliskog istoka. www.telegroup-ltd.com\nPratite nas: Facebook, Linked In, Instagram i Twitter


Aleksandar Vučić ugostio Biljanu Čekić: Zaslužila je više od "Oskara" - FILTER\nPredsjednik Srbije Aleksandar Vučić zahvalio je mladoj Biljani Čekić, koja je glumila djevojčicu u filmu “Dara iz Jasenovca”, za sve što je tako mnogo, a sa malo godina, uradila za cjelokupan srpski naroda, za Srbiju i za Republiku Srpsku, te joj poželio uspjeh u daljem radu.\n– Posebno sam ponosan jer Biljana je, iako nam za takav film nikada neće dati Oskara, zaslužila i više od “Oskara”. U srpskom narodu i kod građana Srbije kao da je dobila više od “Oskara” – rekao je Vučić nakon susreta u vili “Mir” na Dedinju.\n– Ovo je toliko važno za celokupan srpski narod da njenu ulogu nikada nećemo zaboraviti. Ona je to uradila na predivan način, sa mnogo emocija – rekao je Vučić i dodao da je porodica mlade glumice skromna, da su to dobri ljudi, onakvi kakve ih je većina Srbije i naroda zamišljala.\nTags: "Dara iz Jasenovca" Aleksandar Vučić Biljana Čekić\nPrethodna U RS stiglo još 20.000 vakcina\nSledeća Dodik: BiH se nalazi pred izborom, poštovati Dejtonski sporazum ili se razići


Nikola Peković glavni kandidat za predsednika Partizana! - Muški magazin - trendovi, fitness, lifestyle, saveti, devojke... `\nNikola Peković glavni kandidat za predsednika Partizana!\nKošarkaški klub Partizan, uskoro bi mogao da dobije novog predsednika...\nImajući u vidu da se pre izvesnog vremena sa predsedničke funkcije povukao Predrag Saša Danilović, ostala je upražnjena najvažnija funkcija u klubu. Ako na sve to dodamo loše finansijsko stanje (govori se o dugovanju od 5 miliona evra), odlazak najboljih igrača i rezultatski neuspelu sezonu, to jasno pokazuje koliko je klub zaista u problemu.\nNakon skupštine kluba, na kojoj su raspravljani gorući problem, ostalo je nejasno ko će biti novi predsednik Partizana. Brojna imena su se spominjala prethodnik dana, a iz kluba nisu želeli da komentarišu nagađanja. Formirana je Radna komisija, u sastavu Mlađan Šilobad, Ilija Držić, Dragan Todorić, Budimir Krstović i Mirko Tišma, sa konkretnim zadatkom da proceni svakog kandidata i predloži skupštini najbolje rešenje. Iz komisije su istakli da kandidat mora biti dokazani Partizanovac sa jasnom vizijom o budućnosti kluba.\nKako se navodi u saopštenju na zvaničnom sajtu kluba, Radna komisija je na vanrednom sastanku, održanom u petak, jednoglasno predložila kandidaturu Nikole Pekovića za predsednika kluba! Kao bivši igrač kluba i osoba koja je vođena isključivo sportskim motivima, Nikola se nametnuo kao idealan kandidat za goruću poziciju.\nSa njim je obavljen neformalan razgovor i on je prihvatio ponuđenu funkciju, bez daljih uslovljavanja. Svakako, tim koji će okupiti proslavljeni centar. će se sastojati od sportskih radnika, dokazanih i uspešnih.\nPredlog da se Nikola Peković imenuje za predsednika kluba će biti i zvanično iznet pred Skupšitnu kluba na vanrednom zasedanju. To će bit ii jedina tema dnevne rasprave. Za sad, nema protivkandidata gospodinu Pekoviću.\n"Sa velikim zadovoljstvom i ponosom obaveštavamo javnost da je Nikola Peković jedini kandidat Radne komisije za predsednika novog Upravnog odbora kluba", navodi se u saopštenju.\nOstaje da se vidi da li će biti produžena saradnja sa Duškom Vujoševićem, kojem je istekao ugovor sa crno belima, na kraju sezone. Treba istaći da je Duško Vujošević jedan od najzaslužnijih za fantastičnu karijeru crnogorskog reprezentativca, koji mu je dao šansu kao neafirmisanom igraču. Nema sumnje da je Partizan dubio odličan vetar u leđa i da se konačno lepe vesti čuju iz Humske.\n"Nikola Peković je izvanredno rešenje. To što on u ovakvom trenutku prihvata ovu funkciju, samo pokazuje koliki je on čovek i Partizanovac", izjavio je gospodin Vujošević, nakon predloga Pekovića za predsednika kluba.\nOstaje da se vidi, kakva će reakcija Skupštine kluba biti, ali prema nepotvrđenim informacijama, stvar je već blizu realizacije i pitanje je trenutka, kada će novi predsednik biti promovisan.\nPROČITAJTE SLEDEĆI TEKST: Srbija konačno pobedila!


Vaterpolisti ŽAK-a izborili opstanak u Prvoj B ligi – TV Kikinda\nVaterpolisti ŽAK-a izborili opstanak u Prvoj B ligi\nU odlučujućoj utakmici plej aut takmičenja za vaterpoliste Prve B lige Srbije kikindski ŽAK na domaćem terenu ubedljivo je sa 22:10 savladao Banja Luku. Ovom pobedom osigurali su opstanak u ligi.\n-Svaka čast momcima i Branku Tuciću koji ih sprema i sa njima provodi najviše vremena. Da smo ispali morali bi da se takmičimo u nižoj ligi što mi finansijski ne bi mogli da ispratimo. U ovoj ligi nema podela na sever i jug i verovatno bi ostali bez seniorske ekipe – istakao je Milorad Aleksić, vaterpolista i trener PVK ŽAK.\nKikindskim vaterpolistima ostala je još jedna utakmica plej auta koja ne može ništa da promeni.\n-Zadnje kolo igramo sa “Valisom” iz Valjeva. Ova utakmica nije od velikog značaja tako da razmišljamo o tome da igra mlađi sastav kako bi im pružili šansu da stiču iskustvo – rekao je Aleksić.\nRukometaši “Kikinde Grindeks” u 18. kolu Super lige Srbije u Šapcu su izgubili ekipe “Metaloplastike” rezultatom 29:25. Igra dve ekipe bila je izjednačena sve do desetak minuta pre kraja. Najbolji igrač u redovima Kikinđana bio je Milan Lisica sa 10 postignutih golova.\nKošarkaši “Velike Kikinde” u okviru Regionalne lige “Sever” u Novom Sadu izgubili su od drugoplasirane “Slobode” rezultatom 81:62. Ovo je bila prva utakmica plej ofa u kom igra osam ekipa.\nOdbojkaši Kikinde u poslednjem kolu regularnog dela Prve vojvođanske lige -Istok u Novom Sadu sa maksimalnih 3:0 savaladali su ekipu “Botafog”. Sledećeg vikenda održaće se finalni turnir u Petrovaradinu na koji MOK odlazi bez izgubljenog seta u pet odigranih utakmica. Cilj je medalja i plasman na državno prvenstvo.\nU finalu Kupa Fudbalskog saveza grada Kikinde u kom je “Polet” iz Nakova gostovao “2.oktobru” iz Kumana regularni deo završen je nerešeno 1:1, da bi nakon izvođenja penala Nakovčani izgubili sa 5:4 . Fudbaleri “Kikinde 1909” igrali su utakmicu prvog kola Fudbalskog saveza područja Zrenjanin. U Srpskoj Crnji savladali su “Budućnost” sa 3:2.\nOdbojkašice “Kikinde” u 10. kolu Prve vojvođanske lige – Jug u gostima su pretpele poraz od 3:2 od zrenjaninskog “Proleteru”, a ekipa “KI 0230” istim rezutatom izgubila je u Žitištu.\n4 marta, 2019 Aleksandra Djuran\n← Događanja i dogodovštine Milutina Lute Pavlovića Organizator protesta #1od5miliona Bela Kurina, priznao da je kupovao glasove parama DS-a →